title: Orestes

text: Orestes, joka kuuluu Atreuksen Tantaloksesta ja Niobesta polveutuvaan, tuhoon tuomittuun sukuun, ei ollut paikalla Mykenessä, kun hänen isänsä palasi Troijan sodasta, ja hänet murhasi Klytaimnestra ja tämän vietellyt Aigisthos. Oresteen pelasti ja saattoi ulos kaupungista joko hänen hoitajansa Arsinoe tai sisarensa Elektra, joka jätti tämän kuningas Strofioksen huomaan. Kahdeksan vuotta myöhemmin, kaksikymmenvuotiaana, Delfoin oraakkeli käski Oresteen palata kotiin ja kostaa isänsä kuolema. Palattuaan Pyladeen, Strofioksen pojan, kanssa hän tapasi sisarensa Elektran isänsä haudan luona. Yhdessä he palasivat Ateenasta Mykeneen ja kostivat isänsä kohtalon tappamalla äitinsä ja tämän rakastajan.


title: Orestes

text: Aiskhyloksen draamassa "Eumenidit" Orestes tulee hulluksi tekonsa jälkeen, ja häntä ajavat takaa erinyit, joiden tehtävänä on rangaista sukutapot. Hän piiloutuu Delfoin temppeliin, mutta vaikka Apollon itse oli käskenyt Orestesta suorittamaan tekonsa, hänkin on voimaton suojelemaan Orestesta seurauksilta. Lopulta Pallas Athene ottaa hänet vastaan Ateenan Akropoliilla ja järjestää hänelle muodollisen oikeudenkäynnin kahdentoista attikalaisen tuomarin edessä. Erinyit vaativat uhriaan, joka vetoaa Apollonin käskyyn. Tuomarien äänet menevät tasan, jolloin Pallas Athenen ääni ratkaisee vapauttavan tuomion. Erinyitä lepytetään uudella rituaalilla, jossa heitä palvotaan "eumenideina" ("hyväntahtoiset").


title: Orestes

text: Aiskhyloksen kertomuksessa rangaistus loppui tähän, mutta Euripideen mukaan paetakseen erinyiden vainoa Apollon käskee Oresteen mennä Taurikseen ja tuoda sieltä Artemiin taivaasta pudonnut patsas Ateenaan. Hän lähtee Taurikseen Pyladeen kanssa, mutta perillä heidät vangitsee väkijoukko, joiden keskuudessa on tapana uhrata kreikkalaiset muukalaiset Artemikselle. Artemiin papitar, jonka tehtävänä oli suorittaa uhri, oli Oresteen sisar Ifigeneia. Hän tarjoutuu päästämään Oresteen vapaaksi, jos tämä veisi hänen kirjeensä mukanaan kotiin. Orestes kieltäytyi pyytäen Pyladesta viemään kirjeen ja tarjoutuen jäämään uhrattavaksi. Pylades lopulta suostuu, mutta kun kirjeestä paljastuu veljen ja sisaren välinen sukulaisuusside, kaikki kolme pakenevat vieden Artemiin patsaan mukanaan.


title: Orestes

text: Palattuaan Kreikkaan Orestes tappoi Aigisthoksen pojan Aleteen ja otti hallintaansa isänsä valtakunnan Mykenen, johon oli liitetty Argos ja Lakonia.


title: Orestes

text: Oresteen sanottiin kuolleen käärmeenpuremaan Arkadiassa, josta hänen ruumiinsa saatettiin Spartaan haudattavaksi.


title: Orestes

text: Ennen Troijan sotaa Orestes oli menossa naimisiin serkkunsa Hermionen, Menelaoksen ja Helenan tyttären, kanssa. Asiat kuitenkin muuttuivat nopeasti Oresteen tapettua äitinsä; Menelaos antoi tyttärensä Neoptolemokselle, Akhilleuksen ja Deidameian pojalle. Euripideen "Andromakhessa" Orestes lyö Neoptolemoksen kuoliaaksi heti temppelin ulkopuolella ja karkaa serkkunsa kanssa. Hän otti vallan Argoksessa ja Arkadiassa niiden valtaistuinten jäätyä tyhjiksi ja tuli koko Peloponnesoksen hallitsijaksi. Teisamenos, hänen ja Hermionen poika, seurasi häntä hallitsijana, mutta tuli lopulta herakleidien surmaamaksi.


title: Orestes

text: Euripideen näytelmässä "Telefos" kerrotaan, että Oresteen äiti Klytaimnestra neuvoi Telefosta kaappaamaan poikansa Oresteen ja uhkaamaan tappavansa tämän, ellei Akhilleus paranna hänen haavojaan.


title: Orestes

text: Herodotoksen historiateoksessa Delfoin oraakkeli ennustaa, ettei Sparta pysty kukistamaan Tegeaa, elleivät he ensin siirrä Oresteen luita Spartaan.


title: Orestes

text: Oresteen legandat liittyvät aikaan, jolloin alkoi muodostua käsitys lain ja sosiaalisen vastuun ihanteista; alkukantaisen yhteiskunnan leppymätön verikosto antoi tilaa oikeudenmukaiselle oikeudenkäynnille, jossa myös lieventävät asianhaarat otettiin huomioon. Ateenassa Oresteen esikuvan mukaisesti tuomarien äänten mennessä tasan vastaajalle edullisempi vaihtoehto voitti.


title: Brian Welch

text: Brian Phillip "Head" Welch (s. 19. kesäkuuta 1970 Torrance, Kalifornia) on Korn-yhtyeen toinen kitaristi. Hänet tunnetaan paremmin hänen lempinimellään "Head". Hän myös on taustalaulajana monissa Kornin kappaleissa, ja hän laulaa mm. kappaleen Low Rider.


title: Brian Welch

text: Welch oli riippuvainen metamfetamiinista jo Korn-yhtyeen alkuajoista saakka, ja se kävi hänelle erittäin raskaaksi yhtyeen "Take a Look in the Mirror"in aikoihin. Korn ilmoitti 22. helmikuuta 2005, että 13 vuoden jälkeen Welch aikoo jättää yhtyeen, lainaten että hän "..oli valinnut Herran Jeesus Kristuksen hänen pelastajakseen, ja hän pyhittää musiikillisen toimintansa tähän." Welch kastettiin myöhemmin saman vuoden keväänä Jordan-joessa ja on nyt jättänyt huumeiden käytön.


title: Brian Welch

text: Welch on työstänyt sooloprojektiansa ja sen albumia "Save Me from Myself", joka julkaistiin syyskuussa 2008. Mukana albumilla on mm. Nine Inch Nails -yhtyeen rumpalina tominut Josh Freese. Brian Welch on julkaisut myös samannimisen kirjan "Save Me From Myself", joka kertoo hänen lapsuudestaan, urastaan Kornissa, huumeriippuvuudesta, uskoontulostaan sekä uudesta soolouran alusta. Heinäkuussa 2008 julkaistiin Welchin sooloalbumin ensimmäinen single "Flush". Vuonna 2012 Brian perusti yhtyeen nimeltä Love and Death. Yhtyeen ensimmäinen albumi julkaistiin tammikuussa 2013.


title: Brian Welch

text: Brian esiintyi ensimmäisen kerran Kornin kanssa seitsemään vuoteen toukokuussa 2012 Carolina Rebellion festivaaleilla. Brian oli mukana kappaleessa Blind. Welch palasi virallisesti Kornin kokoonpanoon toukokuussa 2013.


title: Lamminpään hautausmaa

text: Lamminpään hautausmaa sijaitsee Tampereen länsiosassa Lamminpään kaupunginosassa Ylöjärven rajan tuntumassa lähellä Haukiluoman kaupunginosaa. Hautausmaa vihittiin käyttöön lokakuussa 1939, sen pinta-ala on noin 27,5 hehtaaria. Lamminpään hautausmaata sanotaan myös Saarikorven hautausmaaksi, koska hautausmaa perustettiin Saarikorven torpan maille.


title: Lamminpään hautausmaa

text: Hautausmaan ensimmäinen siunauskappelirakennus on arkkitehti Bertel Strömmerin piirtämä, ja se vihittiin käyttöön joulukuussa 1940. Nykyään rakennuksessa toimii seurakuntakoti Rauhanportti. Arkkitehtitoimisto Laiho, Pulkkinen & Raunion suunnittelema uusi siunauskappeli otettiin käyttöön marraskuussa 1990. Rakennuksen yhteydessä on krematorio. Sama arkkitehtitoimisto on suunnitellut myös Lamminpään hautausmaan laajennusosan.


title: Lamminpään hautausmaa

text: Hautausmaalla on myös muistolehto ja sankarihauta, jonka muistomerkin on suunnitellut Bertel Strömmer vuonna 1947.


title: CTCP

text: Client-To-Client-Protocol (CTCP) on tavallisesta poikkeavaa liikennettä Internet Relay Chat (IRC) -asiakasohjelmien välillä.


title: CTCP

text: CTCP antaa käyttäjien tiedustella muun muassa mitä asiakasohjelmaa toinen käyttää (CTCP VERSION), aikaa (CTCP TIME), tai toisen käyttäjätietoja (CTCP USERINFO). CTCP auttaa myös asiakasohjelmien välisissä Direct Client-to-Client (DCC) -yhteyksissä, joiden yli voi ladata tiedostoja.


title: CTCP

text: CTCP:llä voi myös koodata viestejä, joita IRC-protokolla ei muuten antaisi lähettää linkin yli, kuten tavua arvolla 0.


title: The Legendary Pink Dots

text: The Legendary Pink Dots on vuodesta 1980 toiminnassa ollut psykedeelistä ja kokeellista musiikkia soittava yhtye. Yhtyeen keulahahmo-sanoittaja-laulaja Edward Ka-Speliä on verrattu useasti Pink Floydin kitaristi-laulaja Syd Barrettiin. Ka-Spel perusti The Legendary Pink Dotsin yhdessä kosketinsoittaja Phil Knightin (alias The Silverman) kanssa. Yhtyeen jäsenet pyörittävät myös Terminal Kaleidoscope -levy-yhtiötä, jonka kautta yhtye julkaisee levyjään.


title: The Legendary Pink Dots

text: LPD:lla ja Skinny Puppylla on yhteisprojekti The Tear Garden.


title: Mierolainen

text: Mierolainen on Jarkko Martikaisen ensimmäinen sooloalbumi, joka julkaistiin 18. elokuuta 2004. Se nousi Suomen virallisen listan sijalle 3.


title: Tornator

text: Tornator Oyj on suomalainen metsäyhtiö, jonka pääliiketoimintana on puun tuottaminen sekä hakkuuoikeuksien myynti metsäteollisuudelle. Imatralla kotipaikkaansa pitävä Tornator on Suomen kolmanneksi suurin metsänomistaja. Se omistaa ja hallinnoi Suomessa noin 580 000 hehtaaria metsämaata. Yhtiö tarjoaa myös metsänhoitopalveluja, myy rantatontteja sekä ostaa metsämaita nykyisten metsätilojensa läheisyydestä.


title: Tornator

text: Tornator Oyj kuuluu Tornator Timberland -konserniin. Suomessa sijaitsevien metsien lisäksi Tornator Timberland -konserni omistaa noin 53 000 hehtaaria metsiä Virossa (Tornator Eesti OÜ) ja 12 000 hehtaaria Romaniassa (SC Tornator SRL). Konsernin liikevaihto oli vuonna 2015 yli 113 miljoonaa euroa ja taseen koko noin 1,2 miljardia euroa. Liikevaihdosta suurin osa muodostuu puun luovutuksesta ja vajaa 10 % rantatonttien ja metsäpalstojen myynneistä. Konsernissa palveluksessa työskentelee yli 200 henkilöä, joiden lisäksi yhtiö työllistää urakoitsijoita ja sopimusyrittäjiä noin 700 henkilötyövuoden verran. Tornatorin palveluksessa työskentelee lähes 200 metsäammattilaista pääosin Suomessa. Imatralla sijaitsevan pääkonttorin lisäksi yhtiöllä on 11 toimipaikkaa eri puolilla Suomea. Tornatorin suurimmat osakkeenomistajat ovat Stora Enso sekä vakuutusyhtiöt Ilmarinen, Varma ja Etera.


title: Tornator

text: Tornatorin toimitusjohtajana on vuodesta 2016 toiminut metsänhoitaja, MBA Sixten Sunabacka. Yhtiön pääkonttori sijaitsee Imatralla.


title: Tornator

text: Kaikki Tornatorin metsätilat Suomessa on sertifioitu sekä PEFC- että FSC-järjestelmien mukaan.


title: Tornator

text: Aktiebolaget Tornator (vuodesta 1932 Tornator Osakeyhtiö) oli vuonna 1888 perustettu Imatran Tainionkoskella ja Lahdessa toiminut metsäteollisuusyritys, joka sulautettiin Enso-Gutzeit Oy:hyn vuonna 1941. Yhtiö säilyi pöytälaatikkoyhtiönä Enso-Gutzeitin ja sen seuraajan Stora Enson hallussa vuoteen 2002 saakka, jolloin Stora Enso siirsi Suomessa omistamansa metsät uuden Tornator Oy -nimisen yhtiön haltuun. Joulukuussa 2002 joukko suomalaisia institutionaalisia sijoittajia yhdessä Stora Enson kanssa perusti Tornator Timberland Oy:n, joka osti Tornator Oy:n osakekannan. Vuoden 2012 lopulla Tornator Oy:stä tuli julkinen Osakeyhtiö (Tornator Oyj). Vuosina 2002-2015 yhtiön toimitusjohtajana toimi metsänhoitaja Arto J. Huurinainen.


title: Tornator

text: Yhtiön perustajiin kuulunut Wolter Ramsay oli perinyt Taalintehtaan rautaruukin isältään Carl August Ramsaylta vuonna 1855, mutta hän joutui luopumaan ruukista 1870-luvulla. Sen jälkeen Ramsay johti Mäntsälässä toiminutta Kaukaankosken lankarullatehdasta vuoteen 1887 saakka. Uuden Tornator-yhtiön osakkaina olivat Ramsay ja Wolffin perhe. Yhtiöllä oli Lahdessa lankarullatehdas, jonka tuotteita vietiin Englantiin, Venäjälle, Ranskaan ja Espanjaan.


title: Tornator

text: Ramsayn kuoltua 1891 yhtiön toimitusjohtajaksi nousi sen suurin osakkeenomistaja Reguel Wolff. Tornator yritti ostaa 1894 Kaukaan tehtaat, mutta suunnitelma ei onnistunut. Samana vuonna Reguel Wolffin veli Eugen Wolff hankki Vuoksen rannalla sijainneen Tainionkosken tilan. Tornator rakensi Tainionkoskelle vuosina 1895–1898 lankarulla-, puumassa- ja paperitehtaat, jotka saattoivat käyttää Vuoksen vesivoimaa. Reguel ja Eugen Wolff olivat vuorotellen yhtiön johdossa, mutta ensimmäisen sortokauden aikana 1900-luvun alussa he joutuivat lähtemään Suomesta vastustettuaan julkisesti Venäjän hallituksen toimia Suomen itsehallinnon rajoittamiseksi. Yhtiön johtoon tuli nyt ensin J. Th. Lindroos ja hänen jälkeensä Eugen Wolffin vävy Waldemar Björkstén.


title: Tornator

text: Vuoden 1905 jälkeen Wolffin veljekset pääsivät palaamaan Suomeen, ja Eugen Wolffista tuli yhtiön todellinen johtohahmo, vaikka Waldemar Björkstén säilyttikin toimistusjohtajan asemansa. Tornator laajensi nyt Tainionkosken puumassa- ja paperitehtaita ja perusti uuden paperipussitehtaan Pietariin. Tainionkoskelle perustettiin myös sulfiittisellulosatehdas ja pergamiinitehdas. Vuonna 1908, jolloin tämä laajennusohjelma oli saatu päätökseen, Eugen Wolff ryhtyi itse yhtiön toimitusjohtajaksi. Yhtiön suurimmiksi osakkaiksi olivat tässä vaiheessa nousseet norjalaiset sijoittajat, joilta oli saatu pääomat yhtiön laajennusohjelman toteuttamiseksi. 1910-luvun alussa norjalaiset omistivat 60 prosenttia yhtiöstä, mutta myöhemmin Wolffit onnistuivat taas kasvattamaan osuuttaan saaden osake-enemmistön haltuunsa. Vuonna 1912 yhtiön tuotanto oli arvoltaan kuusi miljoonaa markkaa sisältäen 9 000 tonnia selluloosaa, 12 000 tonnia paperia sekä sahatavaraa ja lankarullia. Yhtiö omisti tuolloin 45 000 hehtaaria metsää.


title: Tornator

text: Ensimmäinen maailmansota hyödytti aluksi Tornatoria, koska se saattoi lisätä vientiään Venäjälle voimakkaasti. Vuoden 1917 maaliskuun vallankumous ja sitä seuranneet tapahtumat tekivät kuitenkin yhtiön asioiden hoidosta yhä vaikeampaa ja niinpä Eugen Wolff myi yhtiön osakkeista 53 prosenttia Suomen valtiolle lokakuussa 1918. Hän luopui myös toimitusjohtajan paikasta ja hänen tilalleen johtajaksi tuli Aleks. Lampén. Yhtiön Lahden lankarullatehdas, joka oli tuhoutunut tulipalossa 1917, saatiin rakennettua uudelleen 1919, mutta Pietarissa ollut paperipussitehdas menetettiin lopullisesti. 1920-luvulla Tornator laajensi selluloosan ja sahatavaran tuotantoaan. Yhtiö rakensi sahalaitoksen Immolaan ja investoi myös Vuoksen vesivoiman kehittämiseen.


title: Tornator

text: Vuonna 1931 yhtiön vähemmistöosakkaat myivät osakkeensa Enso-Gutzeit Oy:lle ja 1932 myös valtio myi osakkeensa samalle ostajalle. Yhtiön nimeksi tuli Tornator Osakeyhtiö ja se säilyi muodollisesti itsenäisenä yhtiönä. Tornator sulautettiin Enso-Gutzeitiin marraskuussa 1941. Nimi kummitteli eri papereissa vielä pitkään myöhemmin, muun muassa asevoimien tekemissä yhteistyöraporteissa.


title: Tornator

text: Yhtiöllä oli useitakin kypäräsukeltajia, joita se lainasi erityisesti sotavuosina puolustusvoimien käyttöön ennen kaikkea lentokoneiden nostotehtäviin Saimaan alueella; tällaisista tehtävistä voinee mainita vuonna 1942 sattuneen saksalaisen Junkers 88 -koneen hylyn noston Kutveleen kanavasta ja suomalaisen samantyyppisen koneen (JK-254, luutnantit E. Pinomaa ja K-B. Lång sekä korpraalit E. Vahvelainen ja J. Joutsenvirta) miehistön ruumiiden noston Liperissä kesällä 1944. Molemmissa tehtävissä käytettiin myös Kaukas Oy:n Lauritsalan sahan hinaajaa ja nosturiproomua, koska tämä yksikkö oli tuohon aikaan perehtynyt parhaiten kypäräsukeltajan avustamiseen.


title: Tornator

text: Tainionkosken sulfiittisellutehdas suljettiin 17. huhtikuuta 1962. Tainionkosken paperitehdas toimi Enso-Gutzeit Oy:n alaisuudessa 31. elokuuta 1965 saakka.


title: Tornator

text: Jäljellä olevissa vanhoissa Tornatorin tehtaan tiloissa toimii Stora Enson tutkimuskeskus. Tiloissa on myös koepaperikoneita.


title: Tornator

text: Tehtaalla on ollut myös muita paperikoneita. Koneet ovat valmistaneet ruskeaa käärepaperia, sekä rasvatiivistä paperia.


title: Michel Callon

text: Michel Callon on ranskalainen tieteen filosofi, historioitsija ja sosiologi. Hänet tunnetaan myös taloustieteilijänä ja insinöörinä. Callon toimii tutkijana Innovaatioiden sosiologian tutkimuskeskuksessa "(Centre de Sociologie de l’Innovation)" ja sosiologian professorina "(l'Ecole des Mines de Paris)". Hän valmistui insinööriksi vuonna 1967 ja taloustieteiden maisteriksi vuonna 1970. Callonin mielenkiinnon kohteitaan ovat mm. tutkimus- ja innovaatiopolitiikka, teknisen muutoksen taloudellisuus, innovaatioiden sosiologia ja hän toimii mm. seuraavissa toimitusneuvostoissa: "Research Policy", "Contemporary Sociology", "Science, Technology and Human Values".


title: Michel Callon

text: Michel Callon on kehittänyt toimijaverkkoteorian "(Actor-Network Theory, ANT)" yhteistyössä Bruno Latourin ja John Law’n kanssa. Toimijaverkkoteoria on käsitteistö tutkimuskohteen kuvausta ja analyysia varten. Metodin avulla on pyritty tavoittamaan omaa maailmaansa rakentavat sekä inhimilliset että ei-inhimilliset toimijat eli aktantit. Callon painottaa, ettei kyseessä ole teoria vaan ’teoria’-lisäys on ’lahja’ kollegoilta. Toimijaverkkoteoriassa on kolme metodologisesti tärkeää periaatetta: toimijoita on tarkasteltava tasapuolisesti ja tutkimuksessa on käytettävä symmetriaa sekä vapaata assosiaatiota seurattaessa toimijoita maailmansa rakentamisessa ja selittämisessä.


title: Michel Callon

text: Yksi Callonin tunnetuimmista töistä on ns. VEL-projekti (VEL eli "vèhicule èlectrique"). 1980-luvulla tehdyssä tutkimuksessaan hän sovelsi ANT-metodista tuttua kääntämistä, eli käsitettä uusien aktanttien synnyttämisestä ja muokkaamisesta, tutkimalla sähköauton kohtaloa 1970-luvulla. Puheet jälkiteollisesta yhteiskunnasta (kulutuskritiikki, ympäristöystävällisyys) saivat Ranskan valtiollisen sähköyhtiön aloittamaan sähköauton suunnittelun 70-luvun alussa. Käännös kuitenkin epäonnistui, kun toimijat yksitellen päätyivät epäonnistumiseen (mm. katalysaattori ei toiminut, eikä yhteiskunta muuttunutkaan odotetulla tavalla). Käännöksen ensimmäisessä vaiheessa yksinkertaistetaan eri elementit. Toisessa ne asetetaan rinnakkain eli luodaan eri toimijoiden välille ”suhteita” toimijaverkoston luomiseksi. Callonin mukaan VEL epäonnistui , ja johti käännöksen sijasta ”petokseen” eli akuista, kuluttajista, autoteollisuudesta ja muista toimijoista ei muodostunut uutta toimijaverkostoa käännöksen kautta. Callonin mukaan syy epäonnistumiseen löytyy sähköyhtiön toimitavasta. Se ei ollut tietoinen eri toimijoiden merkityksestä verkostossa.


title: Turun yliopiston pohjalainen osakunta

text: Turun yliopiston pohjalainen osakunta ry (lyh. TPO) on Turun yliopiston ylioppilaskuntaan kuuluva opiskelijayhdistys. Sen jäsenistö on perinteisesti koostunut varsinkin Lapista, Pohjanmaalta, ja Kainuusta kotoisin olevista opiskelijoista. Osakunnan toimisto sijaitsee Turussa ylioppilastalo B:ssä.


title: Turun yliopiston pohjalainen osakunta

text: Osakunta julkaisee kahdesti vuodessa ilmestyvää Nova Botnica -lehteä.


title: Turun yliopiston pohjalainen osakunta

text: Vuonna 1922 perustetun Turun yliopiston opiskelijat perustivat vuosina 1925–1928 viisi maakuntakerhoa. Vuonna 1928 perustettiin Turun Yliopiston Pohjalainen Kerho, jonka tarkoituksena oli alusta alkaen pohjalaisuuden ja pohjalaisen hengen säilyttäminen opiskelupaikkakunnalla. Toisena tavoitteena oli tehdä Turun Yliopistoa tunnetuksi opiskelijoiden kotiseudulla. Kahdenkymmenenkolmen opiskelijajäsenen lisäksi Pohjalainen Kerho sai taustavoimikseen professorit V. A. Koskenniemen, J. G. Granön ja M. H. Palomaan.


title: Turun yliopiston pohjalainen osakunta

text: 1950-luvulla maakuntakerhojen toiminta sai osakseen runsaasti arvostelua. Heimoaatetta pidettiin vanhahtavana ja kerhotoiminnan katsottiin edistävän hajaannusta yliopiston opiskelijoiden välillä. Vuonna 1957 toteutetussa sääntö- ja organisaatiouudistuksessa ylioppilaskunta jaettiin neljään osakuntaan ja Turun Yliopiston Pohjalaisesta Kerhosta tuli Pohjalainen Osakunta. Vuonna 1960 osakunta sai toimitilakseen ylioppilastalotalo B:n pohjakerroksen


title: Turun yliopiston pohjalainen osakunta

text: Vuonna 1969 Ylioppilaskunnan osakuntajaosta luovuttiin ja osakunta rekisteröitiin yhdistykseksi.


title: Peter Lerche

text: Peter Leo Lerche (s. 24. elokuuta 1954 Helsinki) on suomalainen kitaristi, säveltäjä, sovittaja ja tuottaja, joka on tehnyt pitkän uran studiomuusikkona ja kitaransoiton opettajana.


title: Peter Lerche

text: Lerche opiskeli kitaransoittoa itse, kunnes aloitti 18-vuotiaana opinnot Oulunkylän Pop & Jazz opistossa. Hän kuului Reijo Karvosen Ikaros-yhtyeeseen, joka edusti Suomea Intervision laulukilpailuissa Sopotissa 1978. MTV:n Syksyn sävel -kilpailussa 1978 Ikaros sijoittui seitsemänneksi Anssi Tikanmäen sävellyksellä ”Kiutaköngäs”.


title: Peter Lerche

text: Vuonna 1981 Lerche oli kiertueella Länsi-Saksassa UMO:n kanssa, minkä jälkeen hän pääsi sessiotyöhön ja työskentelyyn eri yhtyeissä kuten esimerkiksi Pave Maijasen yhtyeessä. Studiomuusikkona hän toimi vuosina 1981−1993.


title: Peter Lerche

text: Lerche kuului Pekka Pohjola Groupiin, jonka kanssa hän oli kiertueilla Euroopassa. Hän on mukana levyillä "Urban Tango" ja "Jokamies". 1990-luvun alussa hän työskenteli Vesa-Matti Loirin yhtyeessä kitaristina, sovittajana ja tuottajana. Lisäksi hän on työskennellyt Radion sinfoniaorkesterin, Avantin ja Karita Mattilan kanssa.


title: Peter Lerche

text: Vuonna 1995 hän opiskeli musiikkia Bombayn yliopistossa ja vuonna 1998 Madrasissa, Intiassa.


title: Peter Lerche

text: Lerche julkaisi ensimmäisen soololevynsä "Peshawar Diaryn" vuonna 2002. Levy mainittiin vuoden 2002 Helsingin Sanomien ”Vuoden parhaat levyt” -listauksessa. Hän on myös työskennellyt vaimonsa Pauliina Lerchen kanssa muun muassa Vesa-Matti Loirin yhtyeessä, Kriya-yhtyeessä ja duona Pauliina & Peter Lerche.


title: Peter Lerche

text: Peter Lerchen isoisä oli säveltäjä Nils Lerche.


title: Verna

text: Verna on suomalainen naisen etunimi. Alkuperältään Verna on feminiinimuoto latinan sanasta "vernus", 'keväinen'.


title: Verna

text:
Suomessa nimi Verna on yleistynyt Topeliuksen tuotannon vaikutuksesta. Se oli yleinen varsinkin 1910- ja 1920-luvuilla syntyneillä ja on 1990-luvulla jälleen yleistynyt.. Väestörekisterikeskuksen tietojen mukaan nimi Verna oli huhtikuuhun 2015 mennessä annettu
1 457 suomalaiselle naiselle ja alle viidelle miehelle. Verna on feminiinimuoto latinan sanasta "vernus", ’keväinen’.Verna Kangas oli yksi kirjailija Kersti Bergrothin (1886–1975) salanimistä.


title: Matti Herman Palomaa

text: Matti Herman Palomaa (vuoteen 1906 Pukki) (16. lokakuuta 1871 Oulujoki – 14. marraskuuta 1947 Turku) oli suomalainen kemian tutkija.


title: Matti Herman Palomaa

text: Palomaan vanhemmat olivat talollinen Heikki Pukki ja Anna Kastelli. Hän kirjoitti ylioppilaaksi Oulun suomalaisesta lyseosta 1891, valmistui Helsingin yliopistosta filosofian kandidaatiksi 1895, lisensiaatiksi 1910 ja tohtoriksi 1927. Toimittuaan Helsingin yliopistossa kemian assistenttina 1901-1908 ja apulaisena 1910-1921 hänestä tuli Turun yliopiston kemian professori 1922, mitä tehtävää hän hoiti vuoteen 1944 saakka. Hän oli samaan aikaan myös yliopiston matemaattis-luonnontieteellisen tiedekunnan dekaani.


title: Matti Herman Palomaa

text: Palomaa tutki alun perin fysikaalista kemiaa ja kehitti laitteistoja lämmön mittausta ja säätöä sekä jakotislausta varten, mistä hän laati julkaisuja 1902-1910. Väitöstutkimuksessaan "Studien über den Effekt der Substitution einer Methylengruppe durch zweiwertige Atome und Atomgruppe I" (1908, osat II ja III 1911, 1917) hän selvitti orgaanisten yhdisteiden riippuvuutta niiden rakenteesta ja erityisesti atomien ja atomiryhmien keskinäisestä etäisyydestä niiden molekyyleissä. Hän julkaisi E. Mäkisen kanssa 1916 oppikirjan "Johdatus kvantitatiiviseen analyysiin" ja Turussa toimiessaan aloitti oppilaineen tutkimusjulkaisusarjan "Studien über Äthernartige Verbindungen", josta hänen professorin kautensa aikana ehti ilmestyä yhteensä 23 osaa.


title: Matti Herman Palomaa

text: Palomaan puoliso vuodesta 1901 oli Nanna Mathilda Ahlgren (k. 1952).


title: Matti Herman Palomaa

text: Palomaan mukaan nimetystä Palomaan-Erikoisken stipendirahastosta jaetaan apurahoja Turun yliopiston kemian laitoksen tutkijoille ja tutkimusryhmille. Yksi Yrjö Väisälän löytämistä asteroideista on nimetty hänen ystävänsä Palomaan mukaan, asteroidi "1548 Palomaa".


title: Thomas Berthold

text: Thomas Berthold (s. 12. marraskuuta 1964 Hanau, Länsi-Saksa) on saksalainen jalkapalloilija. Hän oli pelipaikaltaan puolustaja. Berthold voitti maailmanmestaruuden vuoden 1990 MM-kisoissa.


title: Thomas Berthold

text: Thomas Berthold aloitti uransa vuonna 1982 Eintracht Frankfurtin joukkueessa Bundesligassa. Vuonna 1987 hän siirtyi Italian Serie A:han, jossa edusti Hellas Veronaa ja AS Romaa. Berthold palasi Bundesligaan vuonna 1991, kun hän liittyi Bayern Münchenin kokoonpanoon. Sieltä hän siirtyi vuonna 1993 VfB Stuttgartiin, jossa pelasi aina vuoteen 2000 saakka. VfB Stuttgartissa Berthold saavutti seurauransa ainoan voiton kun joukkue voitti Saksan cupin vuonna 1997. Seuraavana vuonna VfB Stuttgart pääsi Cup-voittajien cupin loppuotteluun, mutta siellä tuli tappio. Thomas Berthold pelasi vielä Turkissa Adanasporin joukkueessa kauden 2000–2001 ja lopetti sitten uransa.


title: Thomas Berthold

text: Thomas Berthold oli Saksan jalkapallomaajoukkueen vakiopelaajia vuosina 1985–1994. Hänelle kertyi 62 maaottelua ja yksi maaottelumaali. Berthold osallistui Saksan paidassa kolmiin MM-kisoihin (1986, 1990 ja 1994) ja kaksiin EM-kisoihin (1988 ja 1992). Hän voitti maailmanmestaruuden vuonna 1990, MM-hopeaa vuonna 1986 ja EM-hopeaa vuonna 1992. Berthold päätti maajoukkueuransa Yhdysvaltain MM-kisoihin vuonna 1994.


title: Francis William Aston

text: Francis William Aston (1. syyskuuta 1877, Birmingham – 20. marraskuuta 1945, Cambridge) oli brittiläinen kemisti ja fyysikko. Hän sai Nobelin kemianpalkinnon vuonna 1922 useiden ei-radioaktiivisten alkuaineiden isotooppien löytämisestä keksimänsä massaspektrometrillä sekä kokonaislukusäännön muotoilusta.


title: Francis William Aston

text: 1903 Aston, jo kemistinä, sai stipendin Birminghamin yliopistoon. Siellä hän opiskeli fysiikkaa liittyen röntgensäteilyyn ja radioaktiivisuuteen.


title: Francis William Aston

text: 1909 hän siirtyi Cavendish Laboratoryyn Joseph John Thomsonin kutsusta. Siellä hän työskenteli neonin isotooppien tunnistamisen parissa. Hän myös piti luentoja Trinity Collegessa Cambridgessa. Ensimmäisen maailmansodan jälkeen vuonna 1919 hän palasi tutkimuksiensa pariin. Massaspektrometrin avulla hän tunnisti 212 luonnossa esiintyvästä 287:stä isotoopista. Vuonna 1921 Aston pääsi Royal Societyn jäseneksi.


title: Francis William Aston

text: Astonin työ isotooppien parissa myös johti hänet muotoilemaan kokonaislukusääntönsä, jonka mukaan kaikkien isotooppien massat ovat hyvin lähellä jotain kokonaislukua. Sääntöä käytettiin laajalti ydinenergian kehittämisessä.


title: Francis William Aston

text: Kuun kraatteri Aston on nimetty Francis William Astonin mukaan.


title: Milton Keynes Dons FC

text: Milton Keynes Dons FC on englantilainen jalkapalloseura, joka perustettiin vuonna 1889 nimelle Wimbledon FC. Talousvaikeuksiin ajautunut seura muutti vuonna 2003 Wimbledonista, Lontoosta noin sadan kilometrin päässä sijaitsevaan Milton Keynesin kaupunkiin ja vaihtoi myöhemmin nimensä Milton Keynes Dons FC:ksi. Vuonna 2007 valmistui seuran uusi ""-niminen stadion. Seura nousi keväällä 2015 Englannin toiseksi korkeimmalle sarjatasolle mestaruussarjaan pelattuaan ykkösliigassa seitsemän peräkkäistä kautta mutta kaudella 2018–2019 se pelaa neljännellä sarjatasolla kakkosliigassa.


title: Milton Keynes Dons FC

text: Siirron takana olleet liikemiehet odottivat seuralta paljon, sillä varakkaiden ja koulutettujen ihmisten suosimaa lähes 200 000 asukkaan Milton Keynesiä pidettiin Englannin merkittävimpänä kaupunkina, jossa ei ollut ammattilaisjalkapallojoukkuetta. Lontoosta muuton jälkeen seura kuitenkin teki suuria taloudellisia tappioita ja putosi alaspäin kaksi divisioonaa. Osasyynä olivat boikotit ja yleinen epäsuosio.


title: Milton Keynes Dons FC

text: Useimmat Wimbledonin fanit eivät hyväksyneet paikkakunnanvaihdosta. Kun päätös siirtymisestä vuonna 2002 tehtiin, Wimbledon FC:n kannattajat perustivat AFC Wimbledonin, jota he pitävät Wimbledon FC:n todellisena seuraajana.


title: Milton Keynes Dons FC

text: Paikkakunnanvaihdosta pidettiin muutenkin ennenkuulumattomana ja skandaalimaisena. Monet pelkäsivät amerikkalaistyyppisen urheilu-"franchisingin" saapumista Englannin jalkapalloon. Niinpä Englannin jalkapallon kannattajayhdistys Football Supporters Federation ei hyväksynyt Donsin kannattajayhdistystä jäsenekseen vuonna 2005. FSF myös kehotti jäseniään boikotoimaan Donsin pelejä. Vuonna 2006 FSF ja Donsin faniyhdistys pääsivät kuitenkin sopimukseen, jonka mukaan Donsin fanit myöntävät Wimbledon FC:n vanhojen saavutusten kuuluvan uudelle AFC Wimbledon -seuralle.


title: Herra Ylppö

text: Herra Ylppö (oik. Frank Mikko Kalevi Mäntymäki, s. 16. maaliskuuta 1973) on yhtyeiden Maj Karma ja Herra Ylppö & Ihmiset laulaja, sanoittaja ja keulahahmo. Herra Ylppö & Ihmiset -yhtyeessä hänellä on päävastuu myös säveltäjänä. Vuodesta 2014 hän on laulanut myös uudelleen kootussa Musta Paraati -yhtyeessä.


title: Herra Ylppö

text: Herra Ylppö & Ihmiset julkaisi ensimmäisen albuminsa "Sata vuotta" 6. helmikuuta 2008. Vuonna 2010 julkaistiin toinen albumi "Pojat ei tanssi". Molemmat albumit ovat olleet Suomen virallisen albumilistan sijalla 1. ja myyneet kultalevyyn oikeuttavan määrän. Yhtyeen kolmas albumi "Mies ja nainen" julkaistiin vuonna 2012.


title: Herra Ylppö

text: Herra Ylpön Yö-yhtyeelle sanoittama "Kiitos ja kunnia" -kappale voitti vuoden iskelmä-palkinnon 2010. Herra Ylppö teki YleX:n kesäkumibiisin "Hevimetallia" vuodelle 2010. Syyskuun 2007 lopussa julkaistiin "Rockhuora"-sarjakuva-albumi "Herra Ylpön perse ja muita kertomuksia", joka sisältää pilapiirroksia muun muassa Ylpöstä ja Maj Karmasta. Vuonna 2014 Ylppö liittyi paluuta tekevään Musta Paraati -yhtyeeseen.


title: Herra Ylppö

text: Ylppö on opiskellut peruskoulun jälkeen Porin Taidekoulussa ja graafista alaa Satakunnan Käsi -ja Taideteollisessa, mutta keskeytti sen päästyään töihin SEK & Grey -mainostoimistoon. Hän on kuvittanut omien sekä muiden yhtyeiden levyjen kansia. Ylppö valmistaa printti-tauluja, joita on ollut esillä taidenäyttelyissä.


title: Herra Ylppö

text:
Ylppö on ohjannut ja kuvannut musiikkivideoita oman Herra Ylppö & Ihmiset -yhtyeen ohella muun muassa CMX:lle, Haloo Helsingille ja Pariisin Keväälle.
Hänen kuvasi "Lepropolis" nimistä elokuvaa, mutta ostettuaan uuden elokuvakameran hän keskeytti järjestelmäkameralla kuvatun elokuvan valmistelut. Hän ilmoitti 2012 pyrkivänsä saamaan elokuvan valmiiksi neljässä vuodessa.


title: Herra Ylppö

text: Elokuussa 2004 oltiin aikeissa julkaista Ylpön runokokoelma "Olen menettänyt järkeni", mutta koska kustantamo Like mainosti kirjaa ennen sen valmistumista, Ylppö päätti jättää sen julkaisematta. Hän on julkaissut kolumneja Helsingin Sanomien Nyt-liitteessä.


title: Herra Ylppö

text: Herra Ylppö on kotoisin Harjavallasta, mutta asuu nykyään Porvoossa. Hänellä on vuonna 2011 syntynyt poika, Atlas, ja vuonna 2013 syntynyt tytär, Isla. Hän on kertonut kärsineensä alkoholiongelmasta ja kuvailee itseään tuurijuopoksi. Hän kertoo harrastavansa lenkkeilyä ja nyrkkeilyä.


title: Chris Coleman

text: Chris Coleman (s. 10. kesäkuuta 1970) on walesilainen jalkapallovalmentaja ja entinen jalkapalloilija. Kesäkuusta 2018 lähtien hän on toiminut Hebei China Fortunen päävalmentajana.


title: Chris Coleman

text: Coleman aloitti pelaajauransa synnyinkaupunkinsa Swansean seurassa, Swansea Cityssä. Hän pelasi ensi kerran joukkueen paidassa 1987. Coleman esiintyi puolustajan tontilla 160 kertaa Swansea Cityn paidassa ennen siirtymistään Crystal Palaceen 1991. Coleman viihtyi seurassa neljä kautta pelaten 143 ottelua ja tehden 13 maalia.


title: Chris Coleman

text: 1995 Blackburn Rovers hankki Colemanin riveihinsä suhteellisen suurella, 2,8 miljoonan punnan siirtosummalla. Coleman pelasi Blackburnissa vain 28 ottelua ja oli usein vaihtomiehen roolissa. Niinpä hän 1997 liittyi lontoolaisseura Fulhamin riveihin. Joukkue pelasi tuolloin kakkosdivisioonassa, mutta egyptiläinen Mohamed Al-Fayed panosti joukkueeseen tavoitteenaan nostaa Fulham pääsarjatasolle.


title: Chris Coleman

text: "Captain Cookie" lempinimen saanut Coleman oli yksi Fulhamin avainpelaajia matkalla valioliigaan. Hän toimi kapteeni sekä Kevin Keeganin, että Jean Tiganan alaisuudessa. Colemanin ura päättyi traagisesti auto-onnettomuudessa tammikuussa 2001, kun hän mursi jalkansa. Fulham kohtasi päivää myöhemmin Manchester Unitedin FA Cupin ottelussa ja oli matkalla Valioliigaan. Coleman joutui seuraamaan lontoolaisten nousua katsomosta. Hän ei enää palannut pelikentille vaikean loukkaantumisen vuoksi.Peliuran päättymisen jälkeen Coleman jatkoi Fulhamin organisaatiossa valmennustehtävissä. Hän toimi Jean Tiganan apuvalmentajana ja kun ranskalainen maaliskuussa 2003 erosi tehtävistään, Colemanista tuli Fulhamin väliaikainen päävalmentaja. Tiganan seuraajaksi oli ehdolla mm. Radomir Antić, mutta Al-Fayed päätti pitäytyä Colemanissa. Hänen johdollaan Fulham onnistui säilymään Valioliigassa.


title: Chris Coleman

text: Ensimmäisellä täydellä kaudellaan Fulhamin päävalmentajana 2003–04 Coleman luotsasi Fulhamin Valioliigassa sijalle 7, paras sijoitus mökkiläisten historiassa. Seuraava kausi ei sujunut yhtä hyvin ja Fulham oli vasta 13. ja kaudella 2005–06 12. Paineet Colemania kohtaan kasvoivat.


title: Chris Coleman

text: Kausi 2006–07 sujui mökkiläisiltä kehnosti ja Fulham oli vajonnut liigan tyvipäähän. Huhtikuussa Fulham erotti Colemanin päävalmentajan tehtävistä neljän vuoden yhteistyön jälkeen.


title: Chris Coleman

text: Kesällä 2007 Coleman siirtyi Segunda Divisióniin pudonneen Real Sociedadin päävalmentajaksi. Pesti Baskimaalla jäi kuitenkin lyhyeksi Colemanin erottua tehtävistään tammikuussa 2008 ajauduttuaan erimielisyyksiin seurajohdon kanssa. Helmikuussa hän palasi takaisin Britteinsaarille ja siirtyi Coventry Cityn päävalmentajaksi. Tulokset Coventryssä eivät kuitenkaan olleet erityisen hyviä ja seura kamppailu Englannin Mestaruussarjassa häntäpään sijoituksista. Lopulta toukokuussa 2010 Coleman sai potkut tehtävistään.


title: Chris Coleman

text: Toukokuun lopussa 2011 Coleman allekirjoitti sopimuksen Kreikan Superliigasta pudonneen AEL Larissan kanssa. Colemanin tavoitteena on nostaa seura takaisin pääsarjaan kauden 2011–2012 päätteeksi. Hän kuitenkin erosi tehtävästään tammikuun alussa 2012 seuran talousvaikeuksien vuoksi.


title: Chris Coleman

text: Tammikuussa 2012 Coleman nimitettiin Walesin maajoukkueen päävalmentajaksi. Colemanin johdolla Wales pelasi MM2014-karsinnoissa varsin tutusti ja kolme karsintaotteluvoittoa riittivät vain lohkon toiseksi viimeiseen sijaan. Coleman sai kuitenkin jatkaa tehtävissään ja EM2016-karsinnat olivat menestyksekkäät. Gareth Balen maalit ja tiivis puolustus johdatti Walesin loistavaan menestykseen ja lopulta lohkon kakkosijan myötä maajoukkue varmisti ensimmäisen arvoturnauspaikkansa sitten vuoden 1958.


title: Chris Coleman

text: Lopputurnauksessa Wales jatkoi vahvoja esityksiään. Gareth Balen ja Aaron Ramseyn tähdittämä joukkue pelasi tiivistä joukkuepeliä ja iski vastahyökkäyksistä. Avausottelussa se kukisti Slovakian 2–1. Englanti oli toisessa ottelussa parempi samoin lukemin, mutta päätösottelussa Colemanin suojatit murskasivat Venäjän 3–0. Näin Wales eteni lohkovoittajana pudotuspeleihin. Neljännesvälierissä Wales taisteli Pohjois-Irlannin puolustusmuuria vastaan ja voitti lopulta Balen maalilla 1–0. Colemanin mukaan peliesitys oli heikko, mutta voitto tärkeintä. Puolivälierissä Wales esiintyi jälleen tiiviinä joukkueena ja iski armotta Belgian heikkoon yhteispeliin. Wales rökitti Belgiaa 3–1 ja eteni historiallisesti arvokisojen välieriin. Loipulta joukkueen tie katkesi 2–0 tappioon Portugalille. Ilman pelikieltoista Ramseya pelannut Wales ei pystynyt parhaimpaansa, eikä ohittamaan hyvin pelannutta Rui Patriciota. Coleman sai kisojen jälkeen tunnustusta suorituksestaan Walesin peräsimessä. Joukkue noudatti tunnollisesti valmentajansa pelisysteemiä, joka maksimoi Walesin materiaalin vahvuudet.


title: Chris Coleman

text: Marraskuussa 2017 Coleman jätti Walesin päävalmentajan tehtävät pelaajien ja kannattajien vastusteluista huolimatta, ja siirtyi Englannin Mestaruussarjan putoamiskamppailuun juuttuneen Sunderlandin päävalmentajaksi. Colemanin johdolla Sunderland lähti taistelemaan sarjapaikastaan ja hävisikin vain viisi ensimmäisestä 10 ottelustaan walesilaisen alaisuudessa. Seuraavista 10 ottelusta ei tullut ainoatakaan voittoa ja lopulta Colemanin pelastusyritys päättyi Sunderlandin putoamiseen sarjasta. Sunderland erotti Colemanin toiseksi viimeisen kierroksen jälkeen.


title: Chris Coleman

text: Kesäkuussa 2018 Colemanista tuli Kiinan Superliigan Hebei China Fortunen päävalmentaja.


International Press Telecommunications Council (IPTC) on 1965 perustettu kansainvälinen järjestö, jonka tehtävänä on parantaa uutistoimistojen välisen tiedonvaihdon teknisiä edellytyksiä. Sillä on 64 jäsenjärjestöä. Perustajajäseninä olivat Alliance Européenne des Agences de Presse, ANPA (nykyään Newspaper Association of America eli NAA), FIEJ (nykyään WAN) sekä Associated Pressin, Canadian Pressin sekä United Press Internationalin muodostama yhteistyökomitea North American News Agencies. Järjestön pääpaikka sijaitsee Windsorissa, Englannissa.


title: International Press Telecommunications Council

text: 1970-luvulta alkaen järjestö on keskittynyt kustantajien uutistietojen vaihdossa käyttämien standardien kehittämiseen ja julkaisemiseen, erityisesti kuvien julkaisemiseen.


text: 1979 IPTC kehitti kuvia varten metatietomäärittelyn, jota uudistettiin melkoisesti 1991 Information Interchange Modeliksi (IIM). 1994 Adobe kehitti sitä edelleen soveltamalla sitä digitaalikuviin, ja menetelmä tunnetaan IPTC-otsikointina (IPTC headers). JPEG-, TIFF Rev. 6.0- ja RIFF WAVE-tiedostomuotoa olevat tiedot voidaan merkitä Exchangeable image file formatin metatiedolla.. 2001 Adobe esitteli XML/RDF:ään perustuvan Extensible Metadata Platformin. IPTC:n kanssa tästä muodostui IPTC Core Schema for XMP, jonka avulla kyettiin lisäämään metatieto myös JPEG2000-, GIF-, PNG-, HTML-, PostScript-, PDF-, SVG-, Adobe Illustrator- ja DNG-tiedostoihinkin Information Interchange Modelin jo 1994 määrittelemien tiedostotyyppien lisäksi. Määrittelyä käytetään monissa kuvankäsittelyohjelmissa.


title: Neurotaloustiede

text: Neurotaloustiede on mikrotaloustieteen ala, jossa yhdistyvät psykologia, neurotiede ja taloustiede ja sen tutkimuskohteena on ihmisten käyttäytyminen. Neurotaloustiede tutkii mitä aivoissa tapahtuu, kun ihmiset arvioivat eri valintavaihtoehtoja, luokittelevat riskejä ja tuottoja sekä ovat kanssakäymisissä muiden ihmisten kanssa.


title: Neurotaloustiede

text: Neurotaloustieteessä käytetään hyväksi neurotieteiden tutkimusmenetelmiä, jotka voidaan karkeasti jakaa kahteen ryhmään: suoriin mittauksiin aivoissa tapahtuvista sähkömagneettisista vaihteluista ja toiseksi menetelmiin, jotka perustuvat aivoissa tapahtuvan aineenvaihdunnan tai veren virtauksen mittaamiseen.


title: Neurotaloustiede

text: Neurotaloustiede on kohtalaisen uusi tutkimusala. Neurotaloustieteilijät tutkivat erityisen innokkaasti miksi ihmiset toimivat joissain tilanteissa vastoin taloustieteen klassisia perusoletuksia, joista tärkein on se, että kuluttajat maksimoivat järkiperäisesti taloudellisen hyötynsä. Neurotaloustiedettä käytetään hyväksi mm. markkinoinnin tehostamisessa.


title: Lely

text: Lely on alankomaalainen, kansainvälisesti toimiva maatalousvälineitä valmistava yhtiö. Se perustettiin vuonna 1948 ja sillä on toimipisteitä Alankomaiden lisäksi Australiassa, Kanadassa, Irlannissa, Uudessa-Seelannissa ja Englannissa. Yritys valmistaa erilaisia karjanhoitoon liittyviä koneita ja välineitä, muun muassa lypsyrobotteja, joista suosituimpana mallina Astronaut A3.


title: Lely

text: Tuotteita maahantuo ja myy Suomessa ja Virossa NHK-keskus Oy.


title: Martta Salmela-Järvinen

text: Martta Helena Salmela-Järvinen (o.s. Hellstedt, 31. maaliskuuta 1892 Kylmäkoski – 16. syyskuuta 1987 Helsinki) oli suomalainen poliitikko, joka toimi SDP:n kansanedustajana vuodet 1939–1959 ja TPSL:n kansanedustajana 1959–1966. Hän kuului myös Helsingin kaupunginvaltuustoon vuodet 1927–1929, 1933–1953 ja 1960–1964 sekä oli presidentin valitsijamiehenä 1940, 1943, 1950 ja 1956.


title: Martta Salmela-Järvinen

text: Salmela-Järvinen työskenteli koko elämänsä ajan erityisesti äitien, lasten ja vanhusten huollon hyväksi. Sosiaalineuvoksen arvonimen vuonna 1962. Hän kirjoitti 1960-luvulla suuren suosion saavuttaneet neliosaiset muistelmansa ja oli jo aikaisemmin kirjoittanut useita näytelmiä.


title: Martta Salmela-Järvinen

text: Martta Salmela-Järvinen syntyi Akaan Kylmäkoskella räätäli Johan Oskar Hellstedtin lesken Ida Maria Hellstedtin (o.s. Elki) tyttärenä maaliskuussa 1892. Hänen isänsä oli kuollut kuukautta aikaisemmin, jonka vuoksi Martan holhoojaksi ajan lainsäädännön mukaisesti tuli sukulaismies. Vuonna 1900 Ida Hellstedt muutti lapsensa kanssa Helsinkiin, jossa Martta aloitti työnteon jo kymmenvuotiaana kaduilla kiertävänä lehdenmyyjänä. Hänen äitinsä oli mukana ammattiyhdistystoiminnassa, joten Martta tutustui jo lapsesta lähtien työväenliikkeeseen.


title: Martta Salmela-Järvinen

text: Sörnäisten kaupunginosassa asunut Salmela-Järvinen lopetti kansakoulun 14-vuotiaana ja pääsi lopulta töihin kirjansitomoon. Vuonna 1910 hän avioitui kivityömies Eino Salmelan kanssa. Pariskunnalle syntyi vuosina 1911–1920 viisi lasta, joista yksi kuoli jo vuoden ikäisenä. Salmela-Järvinen liittyi sosialidemokraattiseen puolueeseen vuonna 1917 helmikuun vallankumouksen jälkeen. Vuotta myöhemmin puhjenneeseen sisällissotaan Martta ei osallistunut, mutta Eino Salmela sen sijaan taisteli punakaartissa. Hän sai pitkän vankeusrangaistuksen valtiopetoksesta vapautuen vasta viimeisten armahdettujen punakaartilaisten joukossa vuonna 1927. Eino Salmela oli vapauduttuaan mukana kommunistien maanalaisessa toiminnassa, mutta Martta kuului Väinö Tannerin johtamaan SDP:n oikeistosiipeen.


title: Martta Salmela-Järvinen

text: Miehensä vankeusaikana Martta aloitti työskentelyn SDP:n kiertävänä puhujana 1921 ja toimi seuraavat kolme vuotta Suomen sosialidemokraattisen naisliiton toimistonhoitajana. Vuonna 1924 Salmela-Järvinen siirtyi Uudenmaan sosialidemokraattisen piirin toimistonhoitajaksi, missä tehtävässä hän oli vuoteen 1936 saakka palaten sen jälkeen naisliiton sihteeriksi. Helsingin kaupunginvaltuustoon hänet valittiin ensimmäisen kerran vuonna 1927. Salmela-Järvinen toimi myös naisliiton Tulevaisuus-lehden päätoimittajana 1937–1953. Erottuaan Eino Salmelasta vuonna 1927 hän avioitui uudelleen toimittaja Toivo Järvisen kanssa 1934.


title: Martta Salmela-Järvinen

text: Eduskuntaan Salmela-Järvinen valittiin ensimmäistä kertaa vuoden 1939 eduskuntavaaleissa. Talvisodan sytyttyä hän oli kansanedustajan tehtäviensä ohella mukana muun muassa lapsia auttaneen Pohjoismaisen Avun Keskuksessa, Naisten Työvalmiusliitossa sekä rajaseutujen väestöä avustaneessa Rajan Apu -järjestössä. Helmikuussa 1940 Salmela-Järvinen teki yhdessä Miina Sillanpään ja Tyyne Leivo-Larssonin kanssa paljon kritiikkiä herättääneen päätöksen, että sosialidemokraattisen naisliiton jäsenet saavat osallistua myös Lotta Svärdin toimintaan. Sotavuosien jälkeen Salmela-Järvinen oli naisliiton edustajana Väestöliitossa sekä oli mukana muun muassa Lasten Päivän Säätiön toiminnassa. Lisäksi hän oli käynnistämässä sosialidemokraattien luomaa Ensikoti-järjestelmää. Sosiaalidemokraattisen työväenliikkeen hajaannuttua 1959 Salmela-Järvinen siirtyi Työväen ja Pienviljelijäin Sosialidemokraattiseen Liittoon toimien sen kansanedustajana vuoteen 1966 saakka. Hän toimi myös TPSL:n varapuheenjohtajana.


title: Astronaut A3

text:
Astronaut A3 on meijeri- ja lypsyvälineitä valmistavan hollantilaisen Lely-tehtaan lypsyrobotti.
Astronaut A3:sta edeltävät mallit ovat Astronaut A2 ja Astronaut. Seuranneet mallit ovat A3 "Next" ja A4.


title: Astronaut A3

text: Lelyn lypsyrobotteja tuo Suomeen NHK-Keskus Oy.Robotti tekee pääpesun itselleen kolme kertaa vuorokaudessa. Tunti ennen isoa pesua se tekee valmistelevan pesun. Vedinkupit huuhdellaan ja höyrytetään (mikäli höyrypesuvarusteltu laitteisto) aina lypsyn jälkeen.


title: Richard Bishop

text: Richard Bishop (nykyään taiteilijanimenä Sir Richard Bishop) on brittiläinen manageri, pianisti, kitaristi ja muusikko, joka tuli Suomessa tunnetuksi 1980-luvulla Hanoi Rocksin toisena managerina ja yhtyeen Britannian-asioiden vastaajana. Lisäksi hän työskenteli yhtyeiden The Soft Boys, Urban Dogs ja Fallen Angels kanssa.


title: Richard Bishop

text: Lokakuussa 1981 Bishop tapasi Englannin-kiertueella olleen nuoren suomalaisyhtyeen Hanoi Rocksin. Yhtyeen suomalainen manageri Seppo Vesterinen otti Bishopin työkumppanikseen ja he alkoivat manageroida yhtyettä yhdessä. Kesällä 1982 Bishop matkusteli Yhdysvalloissa ja perusti Arizonan Phoenixissä veljensä Alanin (basso ja laulu) ja Charles Goghenin (rummut) kanssa kokeilevaa rockia soittavan Sun City Girls -yhtyeen. Vuonna 1983 Seppo Vesterinen Ja Richard Bishop perustivat oman levymerkkinsä Lick Records, jonka ensimmäinen julkaisu oli single "Malibu Beach / Rebel On The Run". Yhtyeen Britanniaan suuntautuneet julkaisut julkaistiin tästä lähtien Lick-levymerkillä, samoin siltä julkaistiin Britanniassa ennen julkaisemattomat Hanoi Rocksin kolme ensimmäistä albumia "Bangkok Shocks, Saigon Shakes, Hanoi Rocks", "Oriental Beat" ja "Self Destruction Blues" 12. elokuuta 1983. "Back to Mystery City" julkaistiin samoin Lick-levymerkiltä toukokuussa 1983. Yhtyeen tehtyä levytyssopimuksen CBS:n kanssa Vesterisen ja Bishopin Lick-levymerkin merkitys väheni, kun "Two Steps from the Move" julkaistiin CBS:ltä Bob Ezrinin johdolla. Viimeinen Hanoi Rocks -julkaisu Lick-levymerkiltä oli elokuussa 1985 julkaistu puolivirallinen "Rock & Roll Divorce". Tämän jälkeen Hanoi Rocksin viimeinen kokoonpano Andy McCoy, Nasty Suicide, Timo Kaltio, Terry Chimes perusti Cherry Bombzin, jonka asioita Bishop alkoi hoitaa. Samoin Cherry Bombz -julkaisut julkaistiin Lick-levymerkiltä. Bishop uskoi Cherry Bombzin menestykseen ja sijoitti siihen osan Hanoi Rocksin laulajan Michael Monroen rahaosuudesta, joka oli syntynyt Hanoi Rocksin vanhan katalogin myymisestä. Ylioptimismi ei kuitenkaan tuottanut rahoja takaisin ja Monroe katkeroitui Bishopille pitkäksi ajaksi. Monroe syytti Bishopia ahneudestakin, mutta muut yhtyeen jäsenet olivat tyytyväisiä manageriinsa.


title: Richard Bishop

text: Cherry Bombzin hajoamisen jälkeen Bishop muutti Los Angelesiin ja keskittyi Sun City Girls -yhtyeeseensä. Koko historiansa aikana yhtye on julkaissut lähes sata albumia ja nauhoitetta. Itse yhtyeessä hän soittaa kitaraa ja pianoa. Vuonna 1998 Bishop julkaisi ensimmäisen sooloalbuminsa "Salvador Kali" taiteilijanimellä Sir Richard Bishop, jona hän on nykyään maailmalla tunnettu. Tämän jälkeen on ilmestynyt albumeita "Improvika" vuonna 2004, "Fingering The Devil" ja "Elektornika Demonika" vuonna 2006 ja viimeisin "While My Guitar Violently Bleeds" vuonna 2007. Sir Richard Bishopin musiikki ja esiintyminen on saanut erittäin suuria vaikutteita intialaisten, pohjoisafrikkalaisten ja romanien musiikista. Vuonna 2005 Sir Richard Bishop aloitti laajan kiertueen Euroopassa, Australiassa ja Yhdysvalloissa. Tiheä keikka- ja kiertuetahti on jatkunut edelleen vuosina 2006 ja 2007.


title: North Cascadesin kansallispuisto

text: North Cascadesin kansallispuisto tai Pohjois–Kaskadien kansallispuisto () on yhdysvaltalainen kansallispuisto, joka sijaitsee Kaskadeilla Washingtonin osavaltiossa Luoteis-Yhdysvalloissa. North Cascades perustettiin 2. lokakuuta vuonna 1968, ja kansallispuisto on noin 2 772 km² laajuinen. Muiden Yhdysvaltain kansallispuistojen tapaan North Cascadesia hallinnoi maan National Park Service.


title: North Cascadesin kansallispuisto

text: Kansallispuiston nähtävyyksiin lukeutuvat sen useat vuoret ja alueen eläimistö. Vuorikiipeilijöiden suosiossa ovat esimerkiksi Kaskadien Picket Range ja Eldorado Peak. Myös sola Cascade Pass on suosittu nähtävyys. North Cascadesin eläimistöön kuuluu esimerkiksi susia, harmaakarhuja, ilveksiä, hirviä ja ahmoja. Kansallispuistossa sijaitsee lisäksi Ross Laken järvi, joka on kalastajien suosima kohde.


title: Suurimman uskottavuuden estimointi

text: Suurimman uskottavuuden estimointi on tilastotieteellinen menetelmä, jota käytetään tilastollisen mallin parametrien estimointiin. Suurimman uskottavuuden menetelmä maksimoi uskottavuusfunktion mallin parametrien suhteen.


title: Suurimman uskottavuuden estimointi

text: Suurimman uskottavuuden estimointi on alun perin Ronald Fisherin vuosina 1912–1922 esittelemä ja nimeämä menetelmä. Alkuperäistä teoriaa ovat sittemmin paikkailleet niin Fisher kuin myös Abraham Wald ja Harald Cramér, jotka molemmat tekivät lisärajoituksia teorian oletuksiin.


title: Suurimman uskottavuuden estimointi

text: Suurimman uskottavuuden historian voidaan kuitenkin katsoa alkavan jo paljon aikaisemmin. Joseph-Louis Lagrange päätteli jo vuonna 1769, että halutun keskiarvon todennäköisin arvo on havaintojen aritmeettinen keskiarvo. Myös muun muassa Jakob Bernoullin (1769, 1778) ja Pierre-Simon Laplacen (1774) voidaan katsoa käyttäneen menetelmää. Carl Friedrich Gauss esitteli vuonna 1809 pienimmän neliösumman menetelmän, jonka tuottamat estimaatit ovat myös suurimman uskottavuuden estimaatteja silloin, kun satunnaisvirheet ovat normaalijakautuneita. Karl Pearson ja L.N.G Filon käsittelivät vuonna 1898 yleisen tason estimointiongelmaa, jossa on joukko moniulotteisia havaintoja, joiden jakauma riippuu tuntemattomista parametreista.


title: Suurimman uskottavuuden estimointi

text: Karl Pearson kritisoi Fisheriä ja suurimman uskottavuuden menetelmää siitä, ettei menetelmä uusi, vaan vain muunnos Gaussin esittämästä menetelmästä. Arthur Bowley vertasi suurimman uskottavuuden menetelmää Francis Ysidro Edgeworthin vuosina 1908-1909 tekemään työhön.


title: Suurimman uskottavuuden estimointi

text: Suurimman uskottavuuden menetelmän käyttämiseksi tarvitaan uskottavuusfunktio.


title: Suurimman uskottavuuden estimointi

text: Olkoon


title: Suurimman uskottavuuden estimointi

text: Uskottavuusfunktio voidaan nyt määritellä seuraavasti


title: Suurimman uskottavuuden estimointi

text: Menetelmä etsii formula_1:lle sellaisen estimaatin, joka maksimoi uskottavuusfunktion "L"(θ) arvon. Suurimman uskottavuuden estimaattori määritellään siis seuraavasti:


title: Suurimman uskottavuuden estimointi

text: Usein oletetaan, että havainnot ovat toisistaan riippumattomia ja samoin jakautuneita. Tällöin voidaan lauseke kirjoittaa muotoon


title: Suurimman uskottavuuden estimointi

text: Koska lineaarisen ja logaritmisen funktion ääriarvot löytyvät samoista pisteistä, voidaan sama esittää myös logaritmifunktioiden avulla, jolloin kertolaskun sijaan voidaan käyttää log-uskottavuutta, eli summaa


title: Suurimman uskottavuuden estimointi

text:
Suurimman uskottavuuden menetelmä estimoi "θ":n etsimällä sellaisen "θ":n arvon, joka maksimoi uskottavuusfunktion. Tämä estimointimenetelmä määrää "θ":n suurimman uskottavuuden estimaatin
mikäli sellainen on olemassa. Suuriman uskottavuuden estimaatti on sama riippumatta siitä, maksimoidaanko uskottavuus- vai log-uskottavuusfunktiota, sillä logaritmi on monotonisesti kasvava funktio.


title: Suurimman uskottavuuden estimointi

text: Suurimman uskottavuuden estimaattoreilla ei ole optimaalisia ominaisuuksia äärellisillä otoksilla. Suurimman uskottavuuden estimointimenetelmä kuitenkin omaa useita haluttuja ominaisuuksia: Otoskoon kasvaessa kohti ääretöntä suurimman uskottavuuden estimaattoreilla on seuraavat ominaisuudet:Normaalijakaumalla formula_11 on tiheysfunktio


title: Suurimman uskottavuuden estimointi

text: jolloin yhteistiheysfunktio "n":n kokoiselle otokselle riippumattomia ja identtisesti jakautuneita normaalisia satunnaismuuttujia on


title: Suurimman uskottavuuden estimointi

text: eli


title: Suurimman uskottavuuden estimointi

text: missä formula_15 on otoksen keskiarvo.


title: Suurimman uskottavuuden estimointi

text: Tällä jakaumaperheellä on kaksi parametria "θ" = ("μ", "σ"), joten maksimoimme uskottavuuden, formula_16, molempien parametrien suhteen.


title: Suurimman uskottavuuden estimointi

text: Nyt voidaan laskujen helpottamiseksi käyttää log-uskottavuutta, sillä sen maksimoivat samat parametrien arvot jotka maksimoivat uskottavuuden.


title: Suurimman uskottavuuden estimointi

text: josta saadaan ratkaisu formula_18:n estimaatiksi


title: Suurimman uskottavuuden estimointi

text: Joka on funktion maksimi formula_18:lle, sillä se on funktion ainoa käännepiste ja funktion toinen derivaatta on pienempi kuin nolla. Koska formula_21:n odotusarvo on annetun jakauman parametrin formula_18 arvo,


title: Suurimman uskottavuuden estimointi

text: niin suurimman uskottavuuden estimaattori formula_24 on harhaton.


title: Suurimman uskottavuuden estimointi

text: Vastaavasti derivoidaan log-uskottavuus σ:n suhteen ja asetetaan tulos nollaksi:


title: Suurimman uskottavuuden estimointi

text: jonka ratkaisu on


title: Suurimman uskottavuuden estimointi

text: ja sijoittamalla formula_24 saadaan


title: Suurimman uskottavuuden estimointi

text: Nyt odotusarvo voidaan laskea merkitsemällä formula_29, jolloin saadaan estimaatiksi


title: Suurimman uskottavuuden estimointi

text: ja hyödyntämällä tietoa formula_31 ja formula_32, saadaan


title: Suurimman uskottavuuden estimointi

text: Tämä tarkoittaa sitä, että formula_34 on harhainen. Mutta formula_34 on kuitenkin tarkentuva.


title: Suurimman uskottavuuden estimointi

text: Formaalisti sanotaan, että formula_36 :n suurimman uskottavuuden estimaattori on:


title: Suurimman uskottavuuden estimointi

text: Moniulotteista normaalijakaumaa noudattavat satunnaismuuttujat "X" ja "Y" ovat riippumattomia vain, mikäli niiden yhteistiheysfunktio on niiden tiheysfunktioiden tulo, eli


title: Suurimman uskottavuuden estimointi

text: Olkoon nyt kokoa n oleva vektori satunnaismuuttujia formula_39, jossa jokaisella muuttujalla on keskiarvo formula_40. merkitään lisäksi kovarianssimatriisi formula_41:lla.


title: Suurimman uskottavuuden estimointi

text: Tällöin näiden n:n satunnaismuuttujan yhteistiheysfunktio on


title: Suurimman uskottavuuden estimointi

text: Kahden muuttujan tapauksessa yhteistiheysfunktioksi saadaan


title: Suurimman uskottavuuden estimointi

text: Tällaisissa tapauksissa, joissa yhteistiheysfunktio on olemassa uskottavuusfunktio määritellään, kuten yllä määritelmässä.


title: Radonin–Nikodymin lause

text: jokaiselle mitalliselle joukolle "A".


title: Radonin–Nikodymin lause

text: Lause on nimetty Johann Radonin ja Otton Nikodymin mukaan. Radon todisti lauseen avaruudessa R vuonna 1913, ja Nikodym todisti yleisen tapauksen vuonna 1930.


title: Lenna Kuurmaa

text: Lenna Kuurmaa (s. 26. syyskuuta 1985 Tallinna Viron SNT, Neuvostoliitto) on virolainen laulaja, lauluntekijä ja näyttelijä. Hän oli tyttöbändi Vanilla Ninjan jäsen. Kuurmaa aloitti soolouran vuonna 2009 yhtyeen vetäytyessä tauolle.


title: Lenna Kuurmaa

text: Kuurmaa osallistui "Fizz Superstar 2002" -kilpailuun ja pääsi semifinaaleihin saakka, joissa hän esitti laulut "The King and I" ja "Voice of Music".


title: Lenna Kuurmaa

text: Lokakuussa 2006 Kuurmaa lauloi "The Queen of Great Britain", "Her Majesty Queen Elizabeth II" ja "His Royal Highness Prince Philip" kuningatar Elisabet II:lle tämän valtiovierailun kunniaksi.


title: Lenna Kuurmaa

text: Kuurmaa on näytellyt Suomessa Aku Louhimiehen elokuvissa "Vuosaari" ja "8-pallo".


title: Lenna Kuurmaa

text: Lenna Kuurmaa on seurustellut kitaristi Robert Vaiglan kanssa, ja parilla on kaksi tytärtä (syntyneet 2013 ja 2015).


title: Lenna Kuurmaa

text: Kuurmaa vietti lapsuutensa Mustamäellä äitinsä, isänsä ja veljensä Raidon kanssa. Lukion hän aloitti Tallinnan 54. lukiossa. Hän kävi saksan kielen kursseilla ja oli pari vuotta saksankielisellä luokalla, mutta koulu jäi vähemmälle yhtyeen takia. Laulun lisäksi Lenna tunnetaan hyvänä urheilijana. Hän pelasi koripalloa ja osallistui sekä voimistelu-, uinti-, että yleisurheilukilpailuihin.


title: Lenna Kuurmaa

text: Lenna aloitti laulamisen 3-vuotiaana, kun vanhemmat laittoivat hänet Eesti Televisioonin kuoroon, jossa hän lauloi 14 vuotta. Lisäksi hän kävi Nõmmen musiikkikorkeakoulua, jossa hän opetteli viulunsoittoa.


title: Lenna Kuurmaa

text: Vuonna 2002 Lenna osallistui Fizz Superstar -kilpailuun, jossa hän pääsi viidentoista neljännesfinalistin joukkoon. Levy-yhtiö TopTen huomasi hänen kykynsä ja myöhemmin hänet valittiin Vanilla Ninjan jäseneksi.


title: Lenna Kuurmaa

text: Vuonna 2005 Kuurmaa osallistui Euroviisuihin Vanilla Ninja -yhtyeen mukana edustaen Sveitsiä. Vuonna 2010 hän oli ehdolla Viron edustajaksi Euroviisuihin, mutta jäi toiselle sijalle Malcolm Lincolnin voittaessa karsinnan. Samana vuonna julkaistiin Lennan sooloalbumi "Lenna". Vuonna 2014 Lenna pyrkii jälleen Euroviisuihin kappaleella "Supernoova". Hän osallistuu Eesti Laul -kilpailuun jälleen vuonna 2017.


title: West Coast -jazz

text: West Coast -jazz eli länsirannikon jazz on jazzin tyylisuunta, joka kehittyi Los Angelesin alueella Yhdysvalloissa samoihin aikoihin, kun hard bop -suuntaus kehittyi New Yorkissa 1950- ja 60-luvuilla. West Coast -tyyliä pidetään yleisesti cool jazzin suuntauksena.


title: West Coast -jazz

text: Hard bopiin verrattuna maltillisemmalle ja vähemmän rajulle West Coast -jazzille ominaista ovat mietityt sovitukset ja sävelletyn materiaalin suuri määrä. Vaikka tyyli kukoisti aikansa, ei se missään vaiheessa ollut ainoa tyylilaji, jota soitettiin Yhdysvaltain länsirannikolla, vaikka näin nimestä voisi päätellä.


title: West Coast -jazz

text: Pacific Jazz Records- ja Contemporary-levy-yhtiöt olivat parhaiten tunnettuja West Coast -jazzin levy-yhtiöitä, aivan kuten Blue Note oli suurin hard bopia julkaissut levy-yhtiö. Joitakin West Coast -jazzin pioneereja olivat Shorty Rogers, Gerry Mulligan, Chet Baker, Bud Shank, Bob Cooper, Jimmy Giuffre, Shelly Manne, Bill Holman, Manny Albam, André Previn, Cal Tjader ja Dave Brubeck kumppaninaan Paul Desmond.


title: West Coast -jazz

text: Jotkut jazzkriitikot, kuten ranskalainen Hugues Panassié, väheksyivät West Coast -jazzia ja pitivät sitä epäaitona, koska suurin osa muusikoista oli valkoihoisia. Tyylilajilla oli kuitenkin myös omat afroamerikkalaiset edustajansa, kuten Curtis Counce, Chico Hamilton, Buddy Collette ja Hampton Hawes. Rotukysymyksestä huolimatta monia West Coast -jazzia edustavia levytyksiä on uudelleenjulkaistu vuosikymmenten takaa.


title: Muff Winwood

text: Muff Winwood (oik. Mervyn Winwood) (s. 15. kesäkuuta 1943 Birmingham, Warwickshire, Englanti) on englantilainen lauluntekijä ja tuottaja. Hänet tunnetaan Steve Winwoodin isoveljenä ja 1960-luvun Spencer Davis Group -yhtyeen basistina.


title: Muff Winwood

text:
Sittemmin Winwood on työskennellyt lähinnä musiikkibisneksessä. Vuoteen 1978 Winwood työskenteli Island Recordsilla ja tämän jälkeen CBS:llä. Hän on työskennellyt myös Sonylla.
Hän toimi tuottajana Dire Straitsin ensimmäisellä LP:llä 1978.


title: Mommilan junaturma

text: Mommilan junaturma tapahtui 5. huhtikuuta 1977 rataosuudella Riihimäki–Lahti. Turmassa erikoispikajuna EP 84 törmäsi tavarajunaan JK 1456 Mommilan rautatieasemalla. Turmassa kuoli pikajunan kuljettaja ja 20 henkilöä loukkaantui.


title: Mommilan junaturma

text: Onnettomuus tapahtui, koska pikajuna ajoi noin 80 kilometrin tuntinopeudella tavarajunaa varten käännettyyn vaihteeseen, jossa suurin sallittu nopeus olisi ollut 35 kilometriä tunnissa. Onnettomuuden tapahtuma-aikana oli käynnissä STTK:n voimalalakko, ja asemilla olevat rautatien opastimet toimivat varavoiman avulla. Pikajunan kuljettaja ilmeisesti oletti, että opastimien näyttämistä opasteista huolimatta rata olisi vapaa pikajunaa varten Oittiin saakka. Tavarajunan veturimiehistö ja junan vaihtotyöhenkilökunta ehtivät poistua veturista ennen törmäystä.


title: Mommilan junaturma

text: Pikajunan veturi, Dr13-sarjan dieselveturi nro 2303, romuttui törmäyksessä käyttökelvottomaksi. Tavarajunan veturi, Dv12-sarjan dieselveturi nro 2614, palasi korjauksen jälkeen liikenteeseen.


title: Kashima shintō-ryū

text: Kashima shintō-ryū () on klassinen japanilainen miekkailukoulukunta, jonka perusti samurai Tsukahara Bokuden poliittisesti ja sotilaallisesti myrskyisällä myöhäisellä Muromachi-kaudella noin vuonna 1530.


title: Kashima shintō-ryū

text: Tyylin asetekniikat perustuvat taistelukentällä saatuihin kokemuksiin ja hyödyntävät vastustajan haarniskassa olevia heikkoja ja haavoittuvaisia kohtia tehokkaasti. Koulukunta harjoittelee miekan lisäksi keihäällä ja peitsellä. Kashima shintō-ryū kenjutsua harjoitellaan yhä ja koulun tämänhetkinen päämestari on Yoshikawa Tsuenetaka.


title: Kashima shintō-ryū

text: Kashima shintō-ryūn kaanoniin on aikoinaan kuulunut myös miekan vedon tekniikoita, mutta ne ovat vuosien kuluessa unohtuneet. Kadonneet Kashima shintō-ryūn iaijutsu-katat ovat saattaneet muistuttaa läheisesti "Tenshin shōden Katori shintō-ryū" -koulukunnan vanhempia iaijutsu-katoja, koska Tsukahara Bokuden oli isänsä ohjauksessa opiskellut tätä tyyliä. Muotoja onkin yritetty luoda uudelleen näiden avulla. Kashima shintō-ryū on osin johdettu Katori shintō-ryūn perinteestä vaikka taistelukentältä omaksuttu uusi aines onkin selvästi erotettavissa.


title: Vattajanniemi

text: Vattajanniemi on Kokkolan kaupungissa entisen Lohtajan kunnan alueella sijaitseva niemi, jolla on laaja "Vattajanhietikon" lentohiekka- ja hiekkaranta-alue. Alueella on paljon dyynejä. Alueen linnusto (esimerkiksi suokukko ja tiirat) on myös huomionarvoinen. Niemen pinta-ala on noin 40 neliökilometriä. Siellä on Puolustusvoimien käyttämä ilmatorjunnan ampuma-alue. Vattajanniemen kärjessä pengertien päässä on Ohtakarin saari ja kalastajakylä.


title: Vattajanniemi

text: Pro Vattaja on Lohtajalla Keski-Pohjanmaalla toimiva, vuonna 1990 perustettu yhdistys, jonka keskeinen tarkoitus on Vattajan alueen säilyttäminen siviilikäytössä. Lisäksi yhdistys pyrkii vähentämään puolustusvoimien ympäristölle ja elämänlaadulle aiheuttamia haittoja, huolehtimaan luonnonsuojelunäkökohtien huomioon ottamisesta ja turvaamaan siviilien olemassa olevat oikeudet Lahdenkroopin alueella sekä kehittämään niitä.


title: Vattajanniemi

text: Lokakuussa 2013 ELY-keskus velvoitti puolustusvoimat hankkimaan ympäristöluvan osalle harjoitusaluetta, muun muassa polttoaineen jakeluasemalle.


title: Milla Paloniemi

text: Milla Pauliina Paloniemi (s. 10. syyskuuta 1983 Jalasjärvi) on suomalainen sarjakuvapiirtäjä ja graafikko. Hänet tunnetaan erityisesti "Kiroileva siili" -sarjakuvastaan.


title: Milla Paloniemi

text: Paloniemen "Kiroileva siili" oli tammikuussa 2007 "Ilta-Sanomien" kuukauden kotimaisena sarjakuvana, minkä jälkeen sarjakuvista koottu ensimmäinen omakustannealbumi nousi Akateemisen Kirjakaupan neljänneksi myydyimmäksi kirjaksi. Helmikuussa julkaistiin toinen albumi, josta tuli maaliskuussa Suomen myydyin kirja ja pysyi kotimaisten kirjojen myynnissä kärjessä useita kuukausia.


title: Milla Paloniemi

text: Kemin sarjakuvapäivillä 2007 Paloniemi sai vuosittain jaettavan Strippi-Lempi Palkinnon "Kiroileva siili" -sarjakuvastaan. Perusteluna palkitsemiselle oli, että se on ”ensimmäinen hahmo, joka on ärhäkkyydellään tempaissut itsensä irti Internetistä ja pesiytynyt sieltä lehtien ja albumien sivuille”. Sarjakuvalle myönnettiin 2008 ensimmäinen Sarjakuva-Finlandia -palkinto. Joulukuussa 2010 sanomalehti "Ilkka" muisti Paloniemeä Artturi Leinosen palkinnolla eteläpohjalaisen kulttuurin hyväksi tehdystä työstä.


title: Dance of December Souls

text: Dance of December Souls on goottimetalliyhtye Katatonian debyyttialbumi, ja se julkaistiin vuonna 1993. Musiikillisesti "Dance of December Souls" edustaa deathdoom-genreä.


title: Dance of December Souls

text: Kaikki kappaleet säveltänyt Anders Nyström ja sanoittanut Jonas Renkse.


title: Luettelo Perillinen-kirjasarjan hahmoista

text: Tämä on luettelo "Perillinen"-kirjasarjan hahmoista. "Perillisen" on kirjoittanut yhdysvaltalainen kirjailija Christopher Paolini. Sarjaan kuuluu yhteensä neljä kirjaa: "Eragon" (2003), "Esikoinen" (2005), "Brisingr" (2008) ja "Perillinen" (2011). "Perillinen" on saavuttanut suuren suosion monissa maissa, myös Suomessa. Esimerkiksi sarjan kaksi ensimmäistä kirjaa ovat myyneet yhteensä yli 15,5 miljoonaa kappaletta, ja sen kirjoja on käännetty yli 50 kielelle.


text: Kirjojen päähenkilö. Lohikäärmeratsastaja, joka on Vardenien palveluksessa vannottuaan uskollisuutta lady Nasuadalle. Eragon kuuluu myös kääpiöheimo Ingietumiin, jota johtaa Hrothgar ja hänen kuolemansa jälkeen Orik. Hänen lohikäärmeensä nimi on Saphira. Lohikäärmeet muuttivat Eragonia haltioiden verivalan juhlan aikana siten, että hänellä on haltioiden voima ja nopeus. Eragonin kasvot muuttuivat myös haltiamaisemmiksi. Hänestä ei silti tullut kokonaan haltiaa. He myös poistivat varjo Durzan Farthen Durin taistelussa tekemän arven hänen selästään. Myöhemmin haltia Rhunön takoo Eragonille Brisingr miekan. Aina kun Eragon sanoo miekkansa nimen sen terän ympärille syttyy sinisiä liekkejä.


text: Saphira on sininen lohikäärme, jonka munan Eragon löysi Selkärankavuoristosta, ja se kuoriutui hänelle. (Myös Bromin lohikäärme oli sininen ja nimeltään Saphira.) Vroengardissa olleet edulnarít ohjasivat Ayran lähettämän munan (Saphiran) Eragonin löydettäväksi, vaikka Arya oli yrittänyt lähettää sen Bromin luokse turvaan.


text: Kuningatar Islanzadín tytär, johon Eragon ensimmäisessä kirjassa rakastuu. Perillinen-trilogian ensimmäisessä osassa Arya toimittaa Saphiran munaa, kun Durza yllätti hänet haltiatovereineen metsästä ja surmasi muut mukana olleet haltiat. Arya lähettää munan maagisilla kyvyillään mahdollisimman lähelle vanhan lohikäärmeratsastajan Bromin asuinpaikkaa, Carvahallia. Arya vangitaan ja viedään Gil'eadiin, jossa Durza kiduttaa häntä. Eragon näkee todentuntuisia unia kuvankauniista haltianeidosta Aryasta murehtimassa kohtaloaan ja haluaa pelastaa tämän. He pakenevat yhdessa Murtaghin ja Aryan kanssa.


text: Brom on entinen lohikäärmeratsastaja, jonka lohikäärme surmattiin Doru Areaban taistelussa Morzanin kavallettua hänet. Sarjan ensimmäisessä osassa Brom lähtee Eragonin kanssa matkaamaan pitkin Alagaësiaa ra'zacien perässä. Brom opettaa Eragonille miekkailua, magiaa ja muita lohikäärmeratsastajalle tarpeellisia tietoja ja taitoja. Bromin urotekoihin kuuluvat mm. kolmen valapaton tapot, sekä viiden kuoleman aiheuttaminen. Kun Brom tappoi Morzanin, hän otti tämän miekan Zar'rocin, jonka antaa myöhemmin Eragonille. Hänen opettajana on ollut mahtava haltia Oromis. Brom on kotoisin Kuastasta. Hän menehtyy ensimmäisessä kirjassa heittäydyttyään Eragonille tarkoitetun Ra'zacin tikarin eteen. Juuri ennen kuolemaansa hän paljastaa olevansa entinen lohikäärmeratsastaja. Kolmannessa osassa selviää myös, että Brom oli myös Eragonin oikea isä.


text: Galbatorix on Alagaësian hirmuvaltainen kuningas, jolla on hallussaan loput lohikäärmeen munat. Hän koettaa saada niiden ratsastajat puolelleen, mukaan lukien Eragonin. Monet Alagaësian asukkaat ovat Galbatorixia vastaan ja haluavat syöstä tämän vallasta hänen tekemiensä hirmuisten tuhojen ansiosta. Galbatorixilla on myös mittava armeija, johon kuuluvat muun muassa Ra'zacit, Urgalit, Kaksoset, Murtagh ja varjo Durza, sekä suuri joukko tavallisia, kuolevaisia sotilaita.


text: Ajihadin tytär, josta tulee vardenien johtaja isänsä kuoleman jälkeen. Hän päättää ensi töikseen, että vardenien on siirryttävä Surdaan. Nasuada myös päättää liittoutua Urgalien kanssa huolimatta kansan vastustuksesta, ja saa Urgaleilta lempinimen "Yövaanija" tumman ihonvärinsä takia. Nasuda myös keksii, miten Vardenit voivat ansaita rahaa (myymällä magian avulla valmistettua pitsiä), kun Surdan kuningas Orrin kieltäytyy lainaamasta Vardeneille enempää rahaa. Vahva johtaja, joka nauttii suuresta kansansuosiosta. Nasuadasta tulee viimeisessä kirjassa Galbatorixin kuoltua Valtakunnan kuningatar.


text: Roran "Väkivasara" Garrow'n poika on Eragonin serkku sekä Eragonin luotettava ystävä. Molemmat asuvat Carvahall-nimisessä kylässä tarinan alussa. Myöhemmin Roranista tulee epävirallisesti Carvahallin johtaja. Roran on rakastunut Katrinaan, joka on kylän teurastajan Sloanin tytär. Tällä suhteella on suurempi rooli trilogian toisessa kirjassa, "Esikoisessa". Aiemmin "Eragon"-kirjassa hän lähtee mylläriksi Therinsfordin pikkukylään, jonka aikana hänen isänsä Garrow kuolee ra'zacien etsiessä Saphiran munaa Eragonin ja Roranin kodista.


text:
Murtagh on lohikäärmeratsastaja ja valapatto Morzanin poika, josta Galbatorix tekee uuden valapattonsa. Murtagh on vardenien ja useiden muiden tahojen epäsuosiossa isänsä hirmutekojen johdosta. Murtaghin ja Kaksosten luullaan kuolleen urgalien käsiin Farthen Dûrin taistelun jälkeen, kunnes he ilmaantuvat vastakkaiselle puolelle Vardenien ottaessa yhteen Valtakunnan kanssa Palavilla tasangoilla.
Murtagh on kaksintaistelussa Eragonia voimakkaampi niin mieleltään kuin magialtaankin, minkä Eragon huomaa varsin pian. Murtagh on Eragonia voimakkaampi, koska Galbatorix antoi Murthagille eldunareíta, lohikäärmeiden sydänten sydämiä. Taistelun jälkeen Murtagh sanoo olevansa Eragonin veli ja hän kehottaa Eragonia pysymään poissa hänen tieltään. Lopuksi Murtagh ottaa Zar'rocin, joka kuuluu esikoiselle, eikä jälkimmäiselle lapselle. Murtaghin lohikäärme on punainen ja nimeltänsä Thorn.
Viimeisessä (eli neljännessä) kirjassa saamme myös tietää, että Murtagh on rakastunut Nasuadaan.


text: Perillisen lopussa Murtaugh lähtee Thornin kanssa pois, koska Galbatorix oli jättänyt häneen niin suuren vihan, että sen oli annettava sammua. Ennen lähtöään, hän lupasi jonakin päivänä palata Eragonin luo.


text: Murtaghin punainen uroslohikäärme, joka on lähes yhtä suuri kuin Saphira, koska hänet on kasvatettu magian avulla. Hän ei kuitenkaan hallitse kaikkia tekniikoita yhtä hyvin kuin Saphira, koska Saphira on harjoitellut häntä ahkerammin ja suhteessa kauemmin.


text: Ajihad oli vardenien johtaja. Hän taisteli eniten valtakuntaa vastaan verrattuna muihin kuninkaisiin, ja kääpiötkin (ne jotka asuivat Farthen Dûrissa) luottivat häneen. Hän melkein tappoi Durzan, ja tästä syystä Durzan miekassa oli pitkä naarmu. Ajihad oli taitava sotapäällikkö. Hän kuoli kaksosten pettäessä hänet parin urgalin avulla.


text: Du Vrangr Gataan kuuluva maagi, joka ottaa johtajan paikan Kaksosten "kuoltua" Farthen Dûrin taistelussa.


text: Ajihadin "oikea käsi" ja sotapäällikkö, joka kuuluu myös vardenien Vanhinten neuvostoon.


text: Teirmiläinen kauppias ja Bromin vanha ystävä, joka auttaa vardeneita vastustamaan Valtakuntaa. Jeod oli mukana Bromin kanssa kähveltämässä Saphiran munaa. Jeod kuljetti tavaroita vardeneille, mutta Valtakunta sai hänen toimistaan vihiä ja hänen kaikki laivansa hävisivät matkallaan vardenien luokse. Trilogian toisessa osassa Jeod pakenee Teirmistä vaimonsa Helenin ja carvahallilaisten kanssa upouudella kolmimastoisella Lohikäärme-aluksella.


text: Durza on varjo ja yksi Eragonin vaarallisimmista vihollisista.


text: Carsaib (Durzan alkuperäinen nimi) syntyi ja eli lapsuusaikansa paimentolaisena vanhempiensa kanssa autiolla tasangolla. Heimo kuitenkin hylkäsi heidät ja syytti Carsaibin isää valanrikkomisesta. Myöhemmin Carsaibin vanhemmat tapettiin ja hän lähti vaeltelemaan aavikolle, jossa joutui todennäköisesti veden puutteesta hengenhätään. Vanha velho Haeg löysi kuitenkin sattumalta hänet ja hoiti kuntoon. Haeg alkoi opettaa Carsaibille magiaa ja henkien hallintaa. Myöhemmin heidän leiriinsä hyökkäsi roistoja, jotka tappoivat Haegin. Carsaib pyysi hengiltä apua kostaakseen Haegin kuoleman, mutta henget olivat kuitenkin paljon vahvempia kuin hän oli olettanut ja ottivat Carsaibin valtaansa, ja Carsaibista tuli varjo Durza. Durza liittyi Valtakunnan palvelukseen ja tuhosi kokonaisia kyliä urgali-joukkoineen. Durza yritti saada Saphiran munan, mutta Arya lähetti sen magian avulla Durzan ulottumattomiin tavoitteenaan saada se Bromin luo, mutta munan löysikin Eragon Selkärankavuoriston metsästä. Arya jäi itse vangiksi. Arya vietiin Gil'eadiin, jossa Durza kidutti häntä saadakseen tietoja munan olinpaikasta. Eragon kuitenkin pelasti Aryan ja Murtagh ampui jousella Durzania silmien väliin ja tämä hävisi hengiksi. Durza ei kuitenkaan kuollut, sillä varjon voi tappaa vain lävistämällä sen sydämen. Durza ilmestyi myöhemmin vahvempana ja vihaisempana Farthen Dûrissa. Durza johti urgali-armeijan Farthen Dûrin taisteluun vardeneja vastaan. Eragon kuitenkin lävisti Durzanin sydämen ja Durza tuhoutui.


text: Durza kuvataan kirjassa pitkäksi ihmisen muotoiseksi hahmoksi, jolla on karmiininpunaiset hiukset ja punaruskeat silmät. Durzan vartalo on laiha ja jäntevä, mutta täynnä voimaa. Hän käyttää aina mustia vaatteita, ja hänen miekassaan on pitkä naarmu, jonka Ajihad oli tehnyt.


text: Morzan oli ensimmäinen ja viimeinen sekä ylivoimaisesti kaikkein uskollisin valapatoista. Murtagh on hänen poikansa. Hänen vaimonsa nimi oli Selena (Murtaghin ja Eragonin äiti). Selena oli myös Morzanin paras ja luotetuin vakooja,tunnettiin mustana kätenä. Brom tappoi Morzanin lohikäärmeenmunajahdin aikana. Morzan auttoi Galbatorixia varastamaan uuden lohikäärmeen vanhan kuoltua. Morzan oli myös oppiaikana Ilireassa (Uru'baen) Bromin ystävä, ja käytti tätä hyväkseen monin eri tavoin. Morzan kantoi punaista Zar'roc-nimistä miekkaa, jonka Brom otti häneltä ja antoi myöhemmin Eragonille


text: Valapatot olivat Galbatorixin lohikäärmeratsastajia, jotka palvelivat ja tukivat häntä. Heitä oli yhteensä kolmetoista. Heistä ensimmäinen, kuuluisin ja viimeinen oli pahamaineinen Morzan. Muita valapattoja olivat mm. Kialandi, Glaerun ja Formora.


text: Galbatorixin musta lohikäärme, jonka hän on varastanut murhaamaltaan lohikäärmeratsastajalta. Hänestä tuli Galbatorixin lohikäärme, koska tämän oma lohikäärme kuoli. Joten Galbatorix mursi Shruikanin mielen ja loi kehnon jäljitelmän lohikäärmeen ja ratsastajan siteestä. Shruikanin koosta ei anneta tarkkaa tietoa, muuta kuin hänen päänsä yksinään on Saphiran kokoinen.


text:
Horstin ja Elainin poika.
Horstin ja Elainin toinen poika.
Quimbyn vaimo, joka vaatii Rorania tilille miehensä kuoleman aiheuttamisesta.


text: Horstin vaimo, joka Esikoisessa odottaa lasta. Synnyttää viimeisessä kirjassa lapsen, jonka vakavan vamman Eragon parantaa.


text: Fisk teki eragonin jälkeisessä kirjassa Esikoinen lankuista kilpiä kyläläisten suojaamiseksi valtakunnan sotilaita.


text:
Eragonin eno ja Roranin isä, joka saa surmansa ra'zacien tappaessa hänet.
Carvahallin parantajaeukko.
Kylän seppä.
Sloanin vaimo. Kuoli Selkärankavuoristossa ennen "Perillisen" tapahtumia.


text:
Sloanin tytär ja Roranin rakastettu, jonka tämä myöhemmin kihlaa.
Pitää Carvahallin baaria, Seitsemää lyhdettä.
Kylän teurastaja, jonka tytär on Katrina. Rakastaa Katrinaa ja voisi tehdä hänen puolestaan mitä vain.
Mornin vaimo.
Ra'zacien ensimmäinen uhri heidän etsiessään Rorania. Birgitin aviomies.


text: Oromis on lohikäärmeratsastaja ja Eragonin opettaja. Hän on monen sadan vuoden ikäinen ja asuu lähellä Ellesméraa Tel'naeírin kalliolla. Tosin harva tietää hänen olemassaolostaan. Oromiksella on kullanvärinen lohikäärme Glaedr. Hän kärsii harvinaisesta sairaudesta, joka estää häntä käyttämästä magiaa heikoimpia taikoja lukuun ottamatta. Hän on syntynyt Tüdosten -järven rannalla Luthivíran kaupungissa. Aikaisemmin hän on palvellut Vraelia ennen tämän kuolemaa lähes sata vuotta. Sen jälkeen Oromis on opettanut uusia lohikäärmeratsastajia ensin Ilireassa (Urǔ'baenissa) ja sittemmin Ellesmérassa. Kirjassa Brisingr Oromis kuolee Murtaghin iskusta Gil´eadin taistelussa.


text: Lohikäärme, joka jäi henkiin, kun Galbatorix petti ja tappoi muut lohikäärmeet ja heidän ratsastajansa. Hän ja hänen ratsastajansa Oromis piiloutuivat Ellesmeraan. Glaedrin toinen etujalka on katkennut taisteluissa, hän on noin kaksi kertaa pidempi kuin Saphira ja on kullanvärinen. Glaedr antaa sydänten sydämensä eli eldunarín Eragonille. Kirjassa Brisingr Glaedr kuoleen pian Oromiksen jälkeen.


text: Du Weldenvardenin haltioiden kuningatar, joka nousi hallitsijaksi puolisonsa kuoltua. Hän on Aryan äiti ja on hyvin huolissaan ainoastaan kuultuaan tämän joutuneen Durzan käsiin. Islanzadia seuraa valkea Hoopo-korppi, joka pitää arvuutteluista. Hoopo kuului Islanzadin puolisolle. Yleensä Hoopo huutele "Wyrda". Islanzadi on erittäin vahva ja kunnioitettu soturi. Islanzadi kuolee viimeisessä kirjassa lordi Barstin iskuun.


text: Ensimmäinen lohikäärmeratsastaja, joka lopetti haltioiden ja lohikäärmeiden sodan


text: Haltiaseppä, joka eli jo haltioiden ja lohikäärmeiden sodan aikaan. Takoi kaikki ratsastajien miekat, jopa Zar'rocin Morzanille ennen kuin hänestä tuli Valapatto. Vannoi valan, ettei koskaan enää takoisi yhtään miekkaa, mutta takoi Eragonin miekan Brisingrin käyttämällä Eragonin ruumista.


text: Haltioiden nuori asemestari, joka toimi Eragonin miekkailuopettajana Ellesmérassa. Aluksi halveksi Eragonia, koska tämä ei ihmisenä pärjännyt häntä vastaa. Lohikäärmeet lahjoittivat Agaëti Blödhrenissä Eragonille haltioiden kyvyt, ja hän juhlan päätyttyä osoittautui näiden kykyjen ansiosta Vaniria teknisesti taitavammaksi miekkailijaksi. Hävittyään Eragonille Vanir pyytää anteeksi aiempaa käytöstään.


text: Aryan erittäin läheinen ystävä. Kuoli Durzan väijytyksessä Saphiran munaa suojellen.


text: Valkoinen korppi, joka kuului ennen Islanzadín puolisolle. Hoopo pitää arvuuteluista, ja hokee yleensä "Wyrda" sanaa, joka tarkoittaa kohtaloa.


text: Kaksi kaljupäistä maagikkoa, jotka olivat Galbatorixin kätyreitä ja johtivat Du Vrangr Gataa ennen luultuja kuolemiaan.


text: Yli kuusi jalkaa pitkiä Urgal-rodun vahvimpia sotureita.


text: Ovat Ra'zaickkien vanhemmat sekä niiden kulkuvälineet. Lepakkomaiset nahkaiset siivet.


text:
Vardeneihin liittyvien Kull-sotureiden johtaja. Saattaa Eragonia tämän matkalla Farthen Dürin.
Olentoja, joita on elossa vain kaksi kerrallaan. Ne ovat nopeita ja vaarallisia, mutta eivät osaa käyttää magiaa. Niiden hengityksellä on lamaannuttava vaikutus. Vahvimpia yöllä.
Yksi neljästä päärodusta. Sota kuuluu paljon heidän kulttuuriinsa.


text: Teirmiläinen yrttikauppias,maagikko ja loistava soturi. Hän pitää arvoituuksilla puhumisesta ja on aina siellä missä tapahtuu. Hänen mukanaan kulkee ihmiskissa Solembum.


text:
Lapsi, jonka Eragon siunaa, mutta väärän sanamuodon takia siunaus muuttuukin kiroukseksi. Hän tuntee kaikkien tuskat, ne mitä on ollut, ne mitkä ovat nyt ja ne mitkä ovat tuleva ja tuntee pakottavaa tarvetta pelastaa kärsivät. Eragon lupaa yrittää poistaa kirouksen, mutta ei onnistu siinä kokonaan. Nyt Elva ei enää tunne tarvetta pelastaa kaikkia kärsiviä. Lapsi on avainasemassa Vardenien ja Galbatorixin sodan välillä. Lopussa Eragon tarjoutuu uudestaan poistamaan kirouksen mutta Elva kieltäytyy.
Vardenien asemestari, joka antoi Eragonille sapelin, joka sittemmin murtui Tronjheimin väijytyksessä, jossa Eragon yritettiin tappaa.


text: Jeodin vaimo kauppiassuvusta, joka ei pitänyt Jeodin ahdingosta raha-asioissa, vaan haluaisi lapsia, hyvän kodin ja kunnioitusta. Eragon antaa Brisingrissä Helenille yhden kultapalloista omaisuuden rakentamista varten, josta Helen on hyvin kiitollinen.


text: Angelan uskollinen ystävä. Ennustaa Eragonille Teirmissä.


text: Asuu haltioiden luona Du Weldenvardenissa.


text: Hrothgar oli kunnioitettu kääpiöiden kuningas. Hän oli monta sataa vuotta vanha, kunnes Murtagh surmasi hänet Palavilla tasangoilla. Hänen salinsa sijaitsee Farthen Dûrissa. Hänellä oli aseenaan hyvin vanha tappara, Volund.


text: On Eragonin hyvä ystävä, kuningas Hrothgarin ottolapsi ja myöhemmin Hrothgarin kuoltua klaaninsa päällikkö ja lopulta kaikkien kääpiöklaanien kuningas. Orik tukee vardeneita kuninkaana ollessaan ja ilman hänen apuaan vardenit eivät pärjäisi Valtakunnalle.


text: Yksi Eragonin vartijoista matkalla Du Weldenvardeniin. Hänellä on "teräsnyrkit" eli luuhun poratut reiät joihin voi asettaa erilaisia piikkejä. Eragon kiinnostui niistä mutta joutui pettymään, sillä ihmiselle ei voi laittaa niitä. Niiden ansiosta Shrrgnien voi lyödä mitä vain ilman pelkoa murtuneista käden luista.


title: Blackout (Scorpionsin albumi)

text: Blackout on saksalaisen hard rock -yhtye Scorpionsin kahdeksas studioalbumi, joka julkaistiin vuonna 1982.


title: Blackout (Scorpionsin albumi)

text: Klaus Meine menetti äänensä albumin tekemisen aikana ja joutui menemään äänihuulten leikkaukseen. Demojen äänittämisen aikana hänen tuuraajanaan oli Don Dokken.


title: Blackout (Scorpionsin albumi)

text: Albumin kannessa esiintyy taiteilija Gottfried Helnwein. Yhtyeen kitaristi Rudolf Schenker esittää Helnweinia ”No One Like You” -kappaleen musiikkivideossa.


title: Blackout (Scorpionsin albumi)

text: Yhdysvalloissa albumi myi kultaa 24. kesäkuuta 1982 ja platinaa 8. maaliskuuta 1984.


title: Akrodysostoosi

text: Akrodysostoosi on harvinainen synnynnäinen oireyhtymä, joka aiheuttaa mm. kehitysvammaisuutta sekä epämuodostumia luissa ja luurangossa.


title: Akrodysostoosi

text: Akrodysostoosi saattaa periytyä autosomin kautta vallitsevasti, vaikka useimmissa tapauksissa aiheuttaja on satunnainen geenivirhe. Taudinkuvaan saattaa kuulua alikasvua ja kuulovamma.


title: Akrodysostoosi

text: Isän korkean iän uskotaan lisäävän akrodysostoosin saamisen riskiä. Ranskalaiset tutkijat kuvasivat akrodysostoosin vuonna 1968, vaikka samankaltainen vammautumistapaus tunnettiin jo aiemmin.


title: Lipun käyttö Suomessa

text: Lippuja on käytetty nykyisen Suomen valtion alueella jo esihistoriallisista ajoista lähtien ja käytetään yhä. Siniristilipulla on nykypäivänä suuri merkitys suomalaisena kansallistunnuksena ja lisäksi lippuja käytetään nykyajan Suomessa myös sotilaallisessa käytössä.


title: Lipun käyttö Suomessa

text: Painettuna sana "lippu" mainitaan ensimmäisen kerran Mikael Agricolan teoksessa "Rucouskiria Bibliasta". Kyseinen kirja on vuodelta 1544 ja kirjassa sana "lippu" mainitaan eri muodossa, kuin mitä siitä käytetään nykysuomessa.


title: Lipun käyttö Suomessa

text: Mikael Agricolan kirjallisissa töissä sana "lippu" esiintyy parikymmentä kertaa. Enimmälti sitä käytetään yhteyksissä merenkulkuun. Lisäksi eräässä tekstissä Agricola mainitsee termin "lipunkantaja", joka on Acrigolan teksteissä muodossa "lipunkandaja":


title: Lipun käyttö Suomessa

text: Suomeen levisi germaanien harjoittama esinekulttuuri kansainvaelluksien aikana noin vuosina 400-600 jaa. Ennen muuta esinekulttuuria tuotiin Suomeen Merovingien aikana 600-750 jaa. Tänä aikana suomalaiset todennäköisesti alkoivat käyttää lippuja sekä joitain muita tunnuksia kuten viirejä ja keulakuvia.


title: Lipun käyttö Suomessa

text: Todisteina Suomessa 1200- ja 1300-luvuilla käytetyistä ritarikulttuuriin liittyvistä lipuista ovat Suomen herttuan sinetit. Näissä sineteissä herttualla on käsissään peitsilippu, ja itse lipussa on tunnuksena herttuan sukuvaakuna. 1400-luvulla käytetyistä lipuista taas kertovat Suomen keskiaikaisiin kivikirkkoihin tehdyt kalkkimaalaukset, jotka esittävät laivoja lippujensa kera. Samanlaisia kalkkimaalauksia on myös muiden Pohjoismaiden vanhoissa kivikirkoissa.


title: Lipun käyttö Suomessa

text: Siniristilippu vahvistettiin Suomen lipuksi 29. toukokuuta 1918. Lipun muoto on pohjoismainen ristilippu, ja siinä on valkoisella pohjalla merensininen risti. Lipusta on käyttötarkoitukseltaan kolme eri tyyppiä: kansallislippu eli tavallinen siniristilippu, suorakaiteinen valtiolippu ja kielekkeinen valtiolippu. Lipun ovat suunnitelleet Eero Snellman ja Bruno Tuukkanen. Suomen lipuksi harkittiin pitkään myös punakeltaista leijonalippua, mutta ajatuksesta luovuttiin sisällissodan jälkeen.


title: Animal Magnetism

text: Animal Magnetism on seitsemäs saksalaisen hard rock -yhtye Scorpionsin vuonna 1980 julkaisema studioalbumi. Singleinä albumilta julkaistiin kappaleet "Make It Real" ja "The Zoo". Yhdysvalloissa albumi myi platinaa ja Kanadassa kultaa


title: Animal Magnetism

text: Albumin kansikuvan teki edellisen albumin tavoin Storm Thorgerson. Tällä kertaa kansikuva ei kuitenkaan aiheuttanut kohua, eikä vaihtoehtoista kansikuvaa tarvinnut tehdä.


title: Maarit

text: Maarit on suomalainen naisen etunimi, Margareta-nimen pääasiassa länsi- ja pohjoissuomalainen muunnelma. Monissa muissa kielissä nimi esiintyy muodossa "Marit". Maaritin nimipäivää juhlitaan suomenkielisessä kalenterissa 20. heinäkuuta, joka suomenruotsalaisen kalenterin mukaan on muun muassa Maritin nimipäivä. Nimi Maarit on 1900-luvun alusta heinäkuuhun 2018 mennessä annettu 61 213 ja Marit 801 naiselle. Yli puolet Maariteista on syntynyt 1960- ja 1970-luvuilla.


title: Maarit

text: Listan henkilöt ovat suomalaisia, ellei toisin mainita.


title: Sveitsiläiset palkkasoturit

text: Sveitsiläiset palkkasoturit taistelivat palkkasoturijalkaväkenä useiden Euroopan valtioiden palveluksessa 1400-luvulta 1800-luvulle. Sveitsiläisten kansanarmeijan hyvä maine syntyi 1400-luvulla käyttämällä gewalthaufenia ensiksi Ranskaa vastaan St. Jakob an der Birsin taistelussa vuonna 1444 ja kasvoi Burgundia vastaan Grandsonin ja Moratin taisteluissa vuonna 1476, sekä Nancyn taistelussa vuonna 1477. Myös Dornachin taistelu Habsburgeja vastaan vuonna 1499 kasvatti mainetta. Usein sanotaankin, että sveitsiläiset olivat maineensa huipulla vuosina 1480–1525.


title: Sveitsiläiset palkkasoturit

text: Sveitsiläiset olivat organisaation ja taktiikan edelläkävijoitä. He pystyivät lyömään ritariarmeijan pelkästään teräaseilla. He ottivat käyttöön rummun tahdittaman marssin sekä kovan kurin ja toimivat siten taistelukentällä hyvin yhtenäisenä yksikkönä. Aseina sveitsiläiset käyttivät aluksi pääsääntöisesti piikkiä ja hilparia. Lisäksi oli varsijousia, sekä myöhemmin hakapyssyjä taisteluiden valmistelua varten. Jokaisella miehellä oli myös miekka, "Katzbalger". 1500-luvulla he pyrkivät käyttämään vielä omaa taktiikkaansa, mutta 1600-luvulla he toimivat normaalista muun armeijan mukaisessa taistelujärjestyksessä. 1600-luvun aikana sveitsiläiset ottivat käyttöön musketin ja lopulta kokonaan hylkäsivät piikin.


title: Sveitsiläiset palkkasoturit

text: Ylivertainen maine ja esikuvana toimiminen johti suurimittaiseen sotilaallisen osaamisen vientiin Sveitsin ulkopuolelle 1400-luvun lopulla. Kantonit sekä yksityiset sotayrittäjät ansaitsivat hyvin myymällä sveitsiläisiä osastoja eri armeijoiden käyttöön. Sveitsin kansa oli köyhää ja palkkasoturin ura tarjosi hyvän vaihtoehdon elannonhankkimiseksi ja ehkä mahdollisuuden rikastumiseen. Sveitsiläiset palkkasoturit tunnettiin kotimaassa saksankielisellä nimellä "Reisläufer", joka merkitsi sananmukaisesti sotaretkelle lähtijää.


title: Sveitsiläiset palkkasoturit

text: Sveitsiläisten hyvä maine sai myös kääntöpuolen, kun heistä levisi tieto hankalina, ylimielisiä, epäluotettavina ja kalliina. Esimerkiksi Ranskan kuningas Frans I tarjoutui ostamaan Milanon sitä puolustaneilta sveitsiläisiltä vuonna 1515. Puolet sveitsiläisistä suostuikin ehdotukseen ja lähti kotiin. Toinen puoli sen sijaan päätti lyödä ranskalaiset avoimessa kenttätaistelussa ja hyökkäsi raivokkaasti Marignanon taistelussa, mutta hävisi. Tämän jälkeen luotiin liitto vuonna 1521, jonka perusteella Ranska hankki suurimman osan palkkasotureistaan Sveitsistä seuraavat 250 vuotta vuosittaista korvausta vastaan. Toinen esimerkki on vuodelta 1522 Bicoccan taistelusta, jolloin sveitsiläiset painostivat (uhkasivat lähteä kotiin) Ranskan armeijan hyökkäykseen espanjalaisten linnoittautuneita asemia vastaan taktisesti epäedullisena hetkellä. Tämä johti täydelliseen häviöön, josta sveitsiläiset tosin oppivat, ettei pidä hyökätä hyvissä asemissa olevia pyssymiehiä vastaan.


title: Sveitsiläiset palkkasoturit

text: Koska sveitsiläisiä oli saatavilla vain rajallinen määrä ja heillä oli huono maine hankalina käsitellä, alkoivat muut jäljitellä heitä. Ensimmäisiä olivat saksalaiset Landsknechtit 1490-luvulla, vähän myöhemmin tulivat espanjalaiset ja italialaiset armeijat. Kilpailu jäljittelijöiden kanssa toi taisteluihin ylimääräisen jännitteen. Landsknechtit ja sveitsiläiset kulkeutuivat töiden perässä pitkällekin Euroopassa, samalla uusi jalkaväen taktiikka levisi.


title: Sveitsiläiset palkkasoturit

text: Frans I luopui kalliiden ja epäluotettavien sveitsiläisten palkkasoturien käytöstä armeijansa runkona vuonna 1525 kärsimänsä Pavian tappion jälkeen. Tämänkin jälkeen sveitsiläiset jatkoivat Ranskan palveluksessa, vaikka jalkaväen rungon muodostikin vakinainen armeija. Ongelmia tuotti myös palkkasotureiden yleinen haluttomuus ja kyvyttömyys piirittää linnoituksia, josta oli tullut olennainen osa sodankäyntiä 1500-luvun alun jälkeen.


title: Sveitsiläiset palkkasoturit

text: 1600-luvulla sveitsiläiset palkkasoturit palvelivat pääosin Ranskassa ja Espanjan Alankomaissa. Palkkauskulttuuri muuttui, kun yksityisyrittäjät hävisivät ja jäljelle jäivät vain kantonit, jotka myivät useamman pataljoonan kerrallaan. 1616 Ranska nimesi yhden sveitsiläisrykmenttinsä henkivartiokaartiksi ("Gardes suisse"). Myös useissa muissa maissa oli sveitsiläisiä henkivartiokaarteja. Paavilla on yhä oma sveitsiläinen henkivartiokaartinsa "Guardia svizzera", joka on palvellut yhtäjaksoisesti vuodesta 1505.


title: Sveitsiläiset palkkasoturit

text: 1600-luvulla syntyivät vakinaiset armeijat ja palkkasotureiden käyttö väheni kaikissa maissa. Kuitenkin vielä Napoleonin sodissa oli sveitsiläisiä jopa vastakkain (Báilenin taistelu), ja Ranskan joukoissa yhteensä 16 000 sveitsiläistä sotilasta. Krimin sodassa oli brittien armeijassa 5 000 sveitsiläistä.


title: Sveitsiläiset palkkasoturit

text: Sveitsi kielsi muiden valtioiden armeijoihin värväytymisen vuonna 1859.


title: Uwe Bein

text: Uwe Bein (s. 26. syyskuuta 1960 Heringen, Länsi-Saksa) on saksalainen jalkapalloilija. Keskikentällä pelannut Bein voitti maailmanmestaruuden vuoden 1990 MM-kisoissa. Uwe Bein oli tunnettu tarkoista syötöistä ja keskityksistä. Häntä kutsuttiinkin Saksassa nimellä "Der Mann mit dem tödlichen Pass" (mies, jolla on kuolettava syöttö).


title: Uwe Bein

text: Uwe Bein aloitti uransa aladivisioonissa Kickers Offenbachin joukkueessa vuonna 1979. Bundesligaan hän nousi Kickers Offenbachin kanssa vuonna 1983. Seuraavana vuonna hän siirtyi 1. FC Kölniin, jossa pelasi vuoteen 1987 asti. Vuonna 1986 Bein pääsi FC Kölnin kanssa UEFA Cupin loppuotteluun, mutta koki tappion. Kölnistä Uwe Bein siirtyi Hamburger SV:hen. HSV:n jälkeen Bein siirtyi Eintracht Frankfurtiin, jossa pelasi viisi kautta. Hänen viimeiseksi Bundesliga kaudeksi jäi 1993–1994. Japanissa Bein pelasi vuosina 1994–1997 Urawa Red Diamondsissa ja palasi vielä Saksaan pelaten kaudella 1997–1998 muutaman ottelun alasarjajoukkue VfB Gießenissä. Seuratasolla Uwe Bein ei saavuttanut suuria meriittejä. Hän oli Bundesligassa neljä kertaa kolmas.


title: Uwe Bein

text: Saksan jalkapallomaajoukkueessa Uwe Bein pelasi 17 ottelua vuosina 1989–1993 ja teki niissä kolme maalia. Hän pelasi vuoden 1990 MM-kisoissa neljä ottelua, teki niissä yhden maalin ja voitti maailmanmestaruuden.


title: Kinneri

text:
Kinneri (sanasta "kinnerjänne" eli akillesjänne) on jaloilla poljettava ihmiskäyttöinen tai moottorikäyttöinen ajoneuvo, nykyisin usein korilla varustettu kolmipyöräinen nojapyörä. Ulkomailla kinnerin yleinen nimitys on "velomobile." Kinnerissä on polkupyöristä pienin ilmanvastus, ja siten suurin huippunopeus.
Valmistajia on maailmalla muutamia. Kaupalliset mallit ovat lähes pelkästään yksipaikkaisia, joko päältä avoimia tai umpikorisia. Kinnerit ovat vanhaa suomalaista perinnettä, joiden ensimmäinen varsinainen kukoistuskausi koitti heti toisen maailmansodan jälkeen jolloin maassa oli pula autoista, bensiinistä sekä renkaista. 1940-luvun lopulla Helsingin Eläintarhassa järjestettiin kinnereille Pohjoismaiden mestaruuskilpailut. Polkuautosta kinneri eroaa muun muassa siten, että lain mukaan polkuautolla saa ajaa jalkakäytävällä, polkupyöräksi määritellyllä kinnerillä ei yli 12-vuotias henkilö saa näin tehdä.


title: Kinneri

text: Nykyään kinneri voidaan varustaa esimerkiksi 250W-moottorilla, jolloin siitä tulee lain mukaan "sähköavusteinen polkupyörä". Uuden vuonna 2016 voimaan tulleen lain mukaan kinneri voidaan myös varustaa yli 250W-moottorilla, jolloin siitä tulee "moottoroitu polkupyörä" joka on vakuutettava mutta jota ei tarvitse rekisteröidä tai katsastaa eikä sitä varusteta vakuutettuna vakuutus- tahi rekisterikilvellä. Myöskään tyyppihyväksyntää ei kinnereiltä Suomessa edellytetä lain mukaan. Koko määritelmä tällaiselle ajoneuvolle koko pituudessaan on "korilla varustettu kolmipyöräinen moottoroitu nojapolkupyörä." Erään epävirallisen rekisterin mukaan Suomessa on tällä hetkellä noin 60 ajokuntoista kinneriä. 2010-luvulla vauhtiin päässeen tehdasvalmistuksen myötä kinnerien voidaan sanoa aloittaneen nykyään toisen kukoistuskautensa sitten 1940-luvun.


title: Kinneri

text: Amfibiokinneri on kinneri, jolla voi kulkea maalla ja ylittää vesistöjä.


title: Kinneri

text: Kinnerin maksimileveys lain mukaan on 125cm, mikä on sama kuin polkupyörillä. Ajettavuudeltaan kolmipyörinen kinneri asettuu kaksipyöräisen ja nelipyöräisen välimaastoon. Se pysyy pystyssä itsestään, mutta vaatii mutkissa suurempaa tarkkuutta kuin nelipyöräinen ajoneuvo. Talviajossa kinnerin kori tarjoaa hyvän suojan, mutta ajaminen on muutoin raskasta jokaisen pyörän avatessa omaa uraansa.


title: Ghosts of Mars

text: Ghosts of Mars on John Carpenterin ohjaama ja käsikirjoittama tieteis- ja toimintaelokuva. Elokuvan tapahtumat sijoittuvat Marsiin ja ajoittuvat 2100-luvulle.


title: Ghosts of Mars

text: Poliisikomentaja Melanie Ballard (Natasha Henstridge) saa tehtäväkseen hakea ja kuljettaa rikollisen nimeltä Desolation Williams (Ice Cube). Kun Melanie ja hänen poliisiryhmänsä saapuvat etäiseen kaivoskylään, jossa Williamsia pidetään, huomaa Melanie paikan olevan autio. Melanien tutkittua kaivostyöläisten katoamista, huomaa hän että kaivostyöläiset ovat kaivauksissaan löytäneet muinaisen oven, jonka muinainen marsilaissivilisaatio oli luonut. Oven avattuaan kaivostyöläiset huomasivat "haamujen" pakenevan ovesta ja ottavan kaivostyöläisten mielet haltuunsa.


title: Ghosts of Mars

text: Pian kaivostyöläiset saapuvat paikalle ja Melanie saa tuta heidän väkivaltaisen käyttäymisensä "haamujen" vallassa. Kaivostyöläiset ovat muuttaneet ulkomuotoaan teroittamalla kyntensä, hampaansa ja raapimalla itseään. Samalla he ovat valmistaneet teräviä tappoaseita käyttöönsä.


title: Ghosts of Mars

text: Melanie joutuu ryhmänsä ja nyt myös Williamsin kanssa taistelemaan tiensä pois kaivoskylästä. Tapettuaan kaivostyöläisen Melanie huomaa, että "haamu" valtaa itselleen heti uuden mielen. Tämä tietysti vaikeuttaa pois pääsyä.


title: Luxorin kansainvälinen lentoasema

text:
Luxorin kansainvälinen lentoasema on lentoasema Luxorin kaupungissa, Egyptissä.
Vuonna 2004 lentoasema palveli 2 123 898 matkustajaa.


title: Topologinen lajittelu

text: Topologinen lajittelu () tarkoittaa tietojenkäsittelytieteessä tapaa järjestää suunnatun syklittömän verkon (DAG) solmut jonoksi. Jos graafi kuvaa riippuvuuksia, niin topologisessa järjestyksessä solmun riippuvuudet tulevat aina ennen itse solmua.


title: Topologinen lajittelu

text: Hyvä ja helppo algoritmi topologiseen lajitteluun käyttää hyväkseen syvyyssuuntaista läpikäyntiä: aina kun solmu on käyty kokonaan läpi, se lisätään listan ensimmäiseksi. Tuloksena on topologisesti lajiteltu lista.


title: Topologinen lajittelu

text: Algoritmin asymptoottinen suoritusaika on "O"("n").


title: Shrek ja ikuinen onni

text: Shrek ja ikuinen onni ("Shrek Forever After", alk. nimi Shrek Goes Fourth) on neljäs Shrek-elokuva. Se sai ensi-iltansa vuonna 2010. Elokuvan on tuottanut DreamWorks Animation. Viides osa on tulossa vuonna 2019 tai 2020.


title: Shrek ja ikuinen onni

text:
Voitettuaan hurjan lohikäärmeen, pelastettuaan kauniin prinsessan ja myös appivanhempiensa valtakunnan, Shrekin kohtalona on kesyyntyä säyseäksi koti-isäksi. Kyläläisten matkoihinsa säikyttelyn sijaan Shrek tyytyy rustaamaan nimikirjoituksia heinähankoihin. Mihin katosi hurja jätti?
Liukaskielinen Tittelintuure ylipuhuu vanhoja loistonsa päiviä kaihoavan Shrekin allekirjoittamaan houkuttelevan sopimuksen. Pian Shrek löytääkin itsensä vääristyneestä Kaukaisen maan käänteisversiosta, jossa jättejä jahdataan, Tittelintuure on kuningas eivätkä Shrek ja Fiona ole koskaan tavanneet. Shrekin tehtävänä on nyt saada tehty tekemättömäksi pelastaakseen ystävänsä, saadakseen vanhan elämänsä takaisin ja saavuttaakseen taas Fionan rakkauden.


title: Shrek ja ikuinen onni

text: Alkuperäinen versio


title: Shrek ja ikuinen onni

text:
Suomenkielinen versio
Episodi-lehdessä neljä kriitikkoa antoi elokuvalle pisteitä keskiarvona 2,75.


title: Teuvo Grönroos

text: Teuvo ”Teukka” Grönroos (s. 1946 Helsinki) on suomalainen muusikko. Grönroosin ensimmäinen koulupojista muodostettu yhtye The Steelers perustettiin 1961. Grönroos soitti tuolloin soolokitaraa. Vuotta myöhemmin Sammy Babitzin tuli bändin laulusolistiksi ja Remu Aaltonen rumpuihin. Vuonna 1963 Steelers levytti rautalankaversiot kappaleista ”Valkoakaasiat” ja ”Tuol on mun kultani” (Manhattan).


title: Teuvo Grönroos

text: Babitsinin siirryttyä Leo Lindblomin yhtyeeseen Steelersiin otettiin lisää jäseniä. Komppikitaristiksi tuli paremmin Henry Lorénina tunnettu Hemmi Hahtoranta ja soolokitaristiksi Raimo Hörman Grönroosin siirtyessä basistiksi. Sekä Hahtoranta että Hörman toimivat myös laulusolisteina. Yhtye otti uudeksi nimekseen The Happy Go Fellows.


title: Teuvo Grönroos

text: 1965 The Happy Go Fellowsista muodostui henkilövaihdosten myötä The First, jossa soittivat Grönroosin lisäksi Leif Kiviharju, Seppo Järvinen ja Markku Vihavainen. Grönroos erosi yhtyeestä 1966 asepalveluksen vuoksi.


title: Teuvo Grönroos

text: 1980-luvulla syntyi The Diamonds, jossa Grönroos soittaa edelleen, nykyisin basistina. The Diamonds julkaisi ensimmäisen instrumentaalilevynsä vuonna 1984. Levyttäneestä kokoonpanosta on nykyisessä yhtyeestä jäljellä vain Grönroos. Yhtye esiintyy yhä ja osallistuu mm. Back To The Sixties -tapahtumiin. Grönroos toimi myös The Old Stars -yhtyeen basistina joitakin vuosia aina vuoteen 2009.


title: Teuvo Grönroos

text: Teukka Grönroos tunnetaan myös ammattitaitoisena ja kokeneena äänittäjänä.


title: Unterhaltungssoftware Selbstkontrolle

text: Unterhaltungssoftware Selbstkontrolle tai USK on saksalainen järjestö, joka myöntää ohjelmistoille ikäluokituksia. Vuodesta 2003 lähtien kaikkien laajemmalle yleisölle julkaistavien nimikkeiden pitää olla USK:n ikäluokittamia.


title: Unterhaltungssoftware Selbstkontrolle

text: Vuodesta 2003 lähtien Saksassa myytävien viihdeohjelmistojen ei tarvitse olla USK-luokiteltuja, mutta ilman luokitusta niitä ei saa myydä, sisällöstä riippumatta, alle 18-vuotiaille. Kehittäjän kieltäydyttyä luokituttamasta peliään se luetteloidaan, jonka jälkeen sitä saa myydä vain pyynnöstä yli 18-vuotiaille, eikä niitä saa mainostaa jälleenmyyntipisteissä tai muissa medioissa. Microsoft esimerkiksi päätti olla myymättä "Gears of Waria" Saksassa, koska USK ei suostunut myöntämään sille luokitusta. Tämä tarkoittaa samaa kuin luokituksen 18+ myöntäminen.


title: Unterhaltungssoftware Selbstkontrolle

text: Kansallissosialismin tai hakaristien esittäminen historiallisen kontekstin ulkopuolella on kiellettyä kaikissa nimikkeissä. Välttääkseen oikeusjuttuja monet kehittäjät jättävätkin viittaukset hakaristeihin pois peleistään.